Bukedde Online - Chalemeon alwanaganye ne maneja we lwa ssente\nPaasita Kiganda Poliisi emuyise yennyonnyoleko...\nMunnayuganda abeera e Canada anoonya baaluganda...\nJOSE Chameleone azzeemu okutabuka ne maneja we n'amukuba ng'amulanga kubulankanya ssente ze baamusasudde okuyimba mu kivvulu.\nJose Chameleon ne maneja we Nkuke\nEkiddiridde kwe kumugoba mu mmotoka n'amuleka mu kibira e Masindi ng'amuwadde 100,000/- n'amugamba asale amagezi agamutuusa e Kampala.\nRobert Jackson Nkuke eyeeyita 'Mutima' yakiguddeko bwe yafunye obutakkaanya ne Chameleone ng’entabwe eva ku ssente ze baamusasudde omuntu we ayimbe mu kivvulu. Bino byabaddewo ku Lwokusatu lwa wiiki ewedde nga February 1.\nKigambibwa nti, Nkuke yatwalidde Chameleone ddiiru okuyimba e Igayaza mu kabuga k'e Kagadi mu disitulikiti y'e Masindi era ne bamusasulako ekitundu kye yawadde Chameleone bbalansi nga wa kumufuna ku lunaku lwe yayimbye.\nOlunaku lw’ekivvulu bwe lwatuuse beesitudde bombi okuva e Kampala ne boolekera e Kagadi era Chameleone n'akuba emiziki abantu ne basiima n'asigala kulinda bbalansi we.\nEkivvulu bwe kyawedde, nnannyini kukitegeka n'atuukirira Chameleone okumwebaza okukola obulungi omulimi n'amutegeeza nti, akoze n'amagoba bw'ogeraageranya ne ssente ze yakitaddemu.\nWano Chameleone we yategeeredde nti, maneja we Nkuke yabadde amwawudde ssente nnyingi okusinziira ku bbalansi eyabadde asigaddeyo era n'ava mu mbeera kyokka ng'ate atya okulaga omugagga (nnannyini) kivvulu nti waliwo obuzibu.\nOmu ku bayimbira mu kibiina kya Chameleone ekya Leone Island ataayagadde kumwatuukiriza mannya, yategeezezza nti Chameleone yagenze okubatuuka mu mmotoka mwe baabadde bamulindidde ng'asuukiira.\nAmangu ago yasikambudde maneja Nkuke amubuulire omuwendo gwa ssente ze yalamudde ekivvulu, ze baamuwadde ne bbalansi omutuufu awatali kutamattama.\nNkuke yasoose n'abiyita eby'okusaaga naye nga Chameleone tasalikako musale era amngu ago n'amuyisaamu empi nga bw'amuwalaawala okumutwala ku poliisi aleete ssente.\nEno Nkuke gye yagondedde n'akwata 2,500,000/- ze yabadde asirikidde n'aziwa Chameleone ne bavaayo era kuno Chameleone yatoddeko 100,000/- n'azimukuba n'amugamba afulume mmotoka ye anoonye bw'akomawo e Kampala era nga yamulese mu kibira ky'e Kagadi.\nCHAMELEONE AKAKASIZZA BAAWUKANYE\nYeeganyi eby’okukuba Nkuke kyokka n'ategeeze nga bwe yamugobye mu mmotoka ne ne ku bwamaneja kubanga alemeddwa okukola emirimu gye obulungi enfunda eziwera.\n“Obuzibu obw'abaddewo yalemedde ssente zange ate nga nze mmaze okuyimba ekyampalirizza okubiyingizaamu poliisi eyamuggyeeko 2,500,000/- ate ekirungi kino ky'ekivvulu kye twabadde tukkiriziganyizzaako nti kye kisembayo nga maneja wange olw’enkola y’emirimu gye embi.\nYagambye nti, olw'okuba yabadde amaze okufuna ssente ze ate ng'akyeyongerayo mu kivvulu ekirala e Mubende, yawadde Nkuke 100,000/- zimuyambe okudda e Kampala.\nCHAMELEONE ALAZE OBUNAFU BWA NKUKE\nOkukakasa nti Nkuke akooye, Chameleone yawadde ebyokulabirako bwe yagambye nti mu December 2014, ng'ategese ekivvulu kye ekya 'One Million', aba kkampuni ya Club baawa Nkuke obukadde 20 n'amuwa mu bitundutundu ekyamulemesa okutegeka obulungi ekivvulu kino.\nMu January 1, 2015 abasajja baava e Kenya ne basasula doola 25,000 nga za Chameleone yekka n'endala doola 10,000 nga za bandi kyokka Nkuke yamuwaako zize zokka ate eza bandi n'azeezibika era bwe baatuuka e Kenya abategesi ne bamutabukira kubanga bandi yali tagenze nayo.\nNga December 31, 2015 mu kivvulu ky’Enkuuka, Chameleone alumiriza Abtex ne Nkuke okwekobaana ne bamulyako ssente z’ekivvulu kino era n’okutuusa kati akyabanja.\nNKUKE AGAMBA BAKYAKOLAGANA\nNkuke agamba nti talina buzibu na Chameleone akyali maneja we lwa kuba nti alina abantu abamulwanyisa.\n“Ebyo ebyogerwa sibimanyi ky’olina okumanya nze ne Chameleone tukyali bumu lwa kuba waliwo abatanjagaliza naye kyonna kye kiri kigenda kuggwa."


Abazadde muyambe abasomesa mu kusitula omutindo gw'ebyenjigiriza - Watchdog Uganda\nAbazadde muyambe abasomesa mu kusitula omutindo gw’ebyenjigiriza\nKAMISONA mu Minisitule y’ebyenjigiriza avunanyizibwa ku matendekero ag’eby’emikono Sarah Namuli Tamale, asabye abazadde mu ggwanga lyonna abalina abaana mu massomero, okuvaayo bayambeko ku basomesa mu bintu bintu ebimu kye yagambye nti kigenda kw’ongera okusitula omutindo gw’ebyenjigiriza mu massomero ga Gavumenti.\nTamale agamba nti singa abazadde batwala obuvunanyizibwa n’ebayigiriza abaana baabwe ebintu nga empisa n’obuntu bulamu, okw’ewa ekitiibwa nga bakyali bato, okw’ogera obulungi mu bantu n’ebilala, awo n’abasomesa bajja kuba banguyirwa eddimu ly’okubassamu omutima ogusoma obulungi era bayitire waggulu.\nBino yaby’ogeredde ku ssomero lya KAMDA Secondary mu gombolola ye Mpatta e Mukono, abaana b’amassomero kw’ebakulizza olunaku lw’ekitiibwa ky’omwana w’Africa, olumanyiddwanga Global Diginity Day, olw’atandikibwawo ab’ekitongole kya Next Generation Schools, n’ekigendererwa eky’okusomesa abaana b’amassomero saako n’abasomesa bamanye obukulu obuli mu kw’ewa ekitiibwa.\nYagambye nti ennaku zino abazadde eddimu ly’okutendeka abaana balilekera basomesa bokka mu massomero gy’ebatwala abaana baabwe, n’agamba ekyo tekimala nti kubanga ky’etaaga nabo okumanya nti balina obuvunanyizibwa okukuza abaana nga bampisa ate nga beewa ekitiibwa, nga ekiba kisigalidde b’ebasomesa kubateekamu obwongo bw’ebiyigirizibwa mu massomero, balyoke bafuuke abantu ab’obuvunanyizibwa mu ggwanga nga bamaze okusoma.\nYe akulira ekitongole kya Next Generation Schools mu ggwanga Aisha Najjuuko yagambye nti enkola y’okusomesa abaana n’abasomesa okwewa ekitiibwa bagitandikawo oluvanyuma lw’okulaba nga abamu ku basomesa baggwamu ensa n’ebatuuka n’okuganza abayizi b’ebasomesa, ate n’abayizi nabo nga tebakyawa basomesa kitiibwa ekiviirako omuwendo gw’abayizi abawanduka mu massomero okw’eyongera mu ggwanga.\nYanyonyodde nti enkola eno bagitandikira mu massomero agali mu disitulikiti 3 okuli eye Mukono, Wakiso ne Nakaseke emyaka 3 emabega, era nga bagenda kujongerayo okubuna amassomero gonna mu ggwanga.\nMinistry of Health says there is enough blood to go around all health facilities


Bukedde Online - DP Ssebaggala yagyabulira mu 2011 ani addako ?\nBawangudde okulambula mu bizinga by'e Ssese\nOwa URA alaze entegeka y'okulwanyisa enguzi\nOkumenya bizinensi z'abantu mu Kampala ani...\nEYALI Ssenkaggale wa DP, Dr. Paul Kawanga Ssemogerere atandise kaweefube ow’okutabaganya abakulembeze b’ekibiina ekyo n’aba Ssuubi ng’omu ku kaweefube w’okukituusa mu kulonda kwa 2016 nga kibiina kya muzinzi.\nEKIBIINA kya DP kiri mu mivuyo egitakoma egitera ‘okukigwira’ buli kulonda lwe kutuuka. Ahmed Kateregga alaze ekibiina we kiyimiridde ng’abanene mu kibiina balwanira ebifo.\nSsaabawandiisi wa DP, Mathias Nsubuga Birekeraawo yantegeezezza, nti ensonga z’okutabaganya obukulembeze bwa DP obukulemberwa Nobert Mao nga Ssenkaggale n’owa Ssuubi obwatta omukago ne FDC ne JEEMA ogwa IPC okusimbawo Dr. Kizza Besigye mu kulonda kwa 2016, zaakakasibwa Dr. Ssemogerere nti era zigenda bukwakku.\nYagaanye okubaako ky’ayongerako ng’agamba nti asobola okujjula ebitannaggya.\nMao ye Senkaggale ng’amyukukibwa John Baptist Kawanga, Ssaabawandiisi ye Mw. Nsubuga ng’amyukibwa Dr. Lulume Bayigga,omuwanika Haji isa Kikungwe, omumyuka wa ssenkaggale atwala Buganda, Ssebuliba Mutumba Muddwalira, n’abalala bangi.\nMu ba DP abali mu Ssuubi mwe muli omukwanaganya waayo Mathias Mpuuga Nsamba, Loodimeeya wa Kampala Al Haji Ssaalongo Eria Lukwago, omubaka Betty Nambozoe Bakireke (Mukono Municipality), Moses Kasibante (Lubaga North) , Muwanga Kivumbi (Butambala), Brenda Nabukenya (Mukazi/Luweero) n’abalala.\nGye buvuddeko omumyuka w’omwogezi w’ekibiina, Paul Kenneth Kakande naye yatabuka ne Mao, ne yeegatta ku mukago gwa IPC ogutuula ku Katonga Road.\nNsubuga yagambye nti tebasobola kukkiriza kufiirwa bantu baabwe abali mu Ssuubi, era nti bakola buli ekisoboka okulaba nga babakomyawo ku mugendo bakome okulabika nga kaasa.\nOmukulu wa DP mu Buganda, Ssebuliba Mutumba yagambye nti abantu bangi omuli n’aba Ssuubi abasongwamu nti baagala okwesimbawo mu lukiiko ttabamiruka olw’ekibiina olusuubirwa mu February w’omwaka ogujja.\nMu bano mwe muli Mathias Mpuuga ne Dr. Lulume Bayiga abeegwanyiza obwassenkaggale.\nAba DP amaanyi g’okuzinira ku mikolo bakyagalina\nMpuuga yategeezezza nti ekiseera ekituufu bwe kinaaba kituuse, asobola okwesimbawo okuvuganya ku bwassenkaggale, nti kyokka mu kiseera kino, waakulaba nga DP kigogolwa, buli mmemba akyegazaanyizeemu nga bwe gwabanga edda.\nKyokka Mao naye agamba nti ekisanja ekyokubiri akyakyagala nti era akyogera lunye nti kino ky’ekisanja kye ekinaasembayo.\nKu bumyuka bwa ssenkaggale, mu basongwamu mwe muli abuliko John Baptist Kawanga. Ono baabwefuka ne Mathias Mpuuga ne baawukana nga ba bigwo Kawanga bwe yawangula okusunsulwamu kwa DP kyokka Mpuuga ne yeesimbawo ku lulwe era n’awangula.\nMukasa Mbidde yagala okuvuganya ku bumyuka bwa ssenkaggale mu 2010 ne bakimulemesa nga tannaweza myaka 10 mu kibiina n’abuukayo na bulung’amya mu by’amateeka.\nMathias Nsubuga obwassaabawandiisi akyabwagalira ddala. Kyokka bwe nnayogeddeko naye, teyagaanye oba okukkiriza okuggyako okutegeeza nti ekiseera eky’okulangirira mu butongole ku bifo by’okwesimbawo mu DP tekinnatuuka nti kubanga buli ayagala ajja kuba waddembe okujjuza ffoomu esaba ekifo ky’ayagala okwesimbako. “Ffe ewaffe ebifo byonna bivuganyizibwako…” bwatyo bwe yagambye.\nAgava ku kitebe kya DP gagamba nti munnamateeka Francis Wazairwahi Bwengye naye ayinza okukomawo avuganye ku bwassenkaggale bw’ekibiina!\nOno yayatiikirira nnyo nga Ssaabawandiisi wa DP mu kulonda kwa 1980, n’agenda mu nsiko okulwana olutalo olwasiguukulula Gavumenti ya Obote ll era n’awaguka ku Dr. Paul Ssemogerere mu mwaka gwa 2000 ne yeesimbawo ku bwapulezidenti mu 2001 ng’ali ne Zachary Olum nga Ssaabawandiisi, Haji Ali Sserunjogi nga ssentebe, Dr.Lulube Bayiga nga Ssaabawandiisi, n’abalala, nti ku luno akomyewo era ayagala bwassentebe bwa kibiina.\nBetty Nambooze yandikomawo mu kintu kya DP\nBETTY Nambooze eyayatiikirira ennyo ng’omwogezi wa DP ng’amyukibwa Patrick Mwesigwa, kyategeezeddwa nti\nbombi ekifo ekyo bakyagala.\nKyalimu Lutukumoi n’asala eddiiro ne yeesogga NRM era n’alondebwa ku bumyuka bwa RDC e Lira.\nKu by’omukago gwa IPC Mw.Msubuga yagambye nti enteeseganya zaagwo bakyazirimu naye nga teyakigenze wala.\nWabula bwe yatuuse ku by’okukola ennongoosereza mu mateeka g’okulonda ne mu Ssemateeka yennyini, Nsubuga\nyagambye nti babadde ku kizinga e Zanzibar, ng’ebibiina ebikiikirirwa mu Palamenti nga NRM yakulembeddwaamu\nomumyuka wa ssentebe atwala obuvanjuba bwa Uganda Capt. Mike Mukula n’omusigire wa Ssaabawandiisi Muky. Dorothy Hyuha, ne babaako bye bakkaanyizzaako nti era biri kumpi okwanjulwa mu Palamenti.\nGye buvuddeko ku mukolo gw’okujjukira omugenzi Ben Kiwanuka, eyali ssenkaggale wa DP, Katikkiro wa Uganda eyasooka era Ssaabalamuzi Munnayuganda eyasooka, Dr. Paul Ssemogerere yeebazizza Pulezidenti Museveni okwanukula ebirowoozo bye bye yassa mu mawulire gye buvuddeko naye n’amusoomooza bagasimbagane mu lukiiko ttabamiruka olw’eggwanga lyonna.\nPulezidenti yagambye nti ogwo mulimu gwa Palamenti. Ebizibu bya DP tebiri mu bukulembeze ku mutendera gw’eggwanga gwonna. Ne mu bitundu, ababaka b’ekibiina bali mu bizibu.\nOkugeza mu Bukoto Central, Jude Mbabaali, bammemba ba DP tebamwagalirayo ddala. Bagamba nti\nyafuna ekyogyamumiro okuva ew’omumyuka wa Pulezidenti Edward Ssekandi, n’aggya omusango mu kkooti, gwe yali awaabidde Ssekandi mu 2011, olw’omukubba obululu.\nKati abakulira DP e Masaka bategeka kuleeta Lukyamuzi Batemyetto y’aba akwata bendera y’ekibiina mu kalulu ka 2016.\nEmbeera y’emu y’eri mu bitundu ebirala!\nDP ERINA OMUKISA MU 2016?\nKino kye kimu ku bibuuzo ebizibu ensangi zino, kuba ekibiina kyasigala mu mitima gy’abantu, naye abasinga balaga tekirina mukisa kutwala bukulembeze.\nOmwaka gumu oguyise, Loodi Meeya Erias Lukwago bwe ‘baamutwala nga kaguddeyo’ okuva mu City Hall,\nmu bamu ku be yasongamu olunwe abaamugobya ku bukulu buno yali Norbert Mao.\nLukwago abaddenga akyogera nti Mao yakolagana ne bakansala ba DP ku lukiiko lwa KCCA ne bamusekeeterera okutuusa lwe baamusuula.\nWadde Mao bino abyegaana, naye abadde alwana entalo nga zino bukya alya bwassenkaggale.\nEkibi nti Mao yalemwa okuwangula obuwagizi mu bammemba b’ekibiina mu Buganda. Kye baamukola mu 2011, ebikonge bya DP mu Buganda bwe byegatta ne bikola omukago gwa Ssuubi ate ne gukolagana ne FDC bye\nbirabika okubaawo naye mu 2016.\nEkibi nti Mao takolagana na FDC okuva lwe yagaana okwegatta ku mukago gwa Inter-Party Cooperation (IPC),\nebibiina ebivuganya NRM mwe byalina okulonda omuntu omu avuganye ku bwapulezidenti okusobola okuwangula Mw.\nMao alowooza nti omukago guno guyamba FDC, nti era okulonda nga kuwedde, abawagizi b’ebibiina ebirala bayinza okulemera mu FDC.\nEbibiina ebivuganya byali era biweze ababaka baabyo okwetaba mu kalulu k’ababaka abanaakiika mu Palamenti ya East Afrika, kyokka Mao n’akkiriza aba DP. Kale, wadde obukuku obumu buyinza okuba nga bwavaawo, era nga Mao ennaku zino abadde mu nkiiko n’abakulembeze ba FDC ne UPC, nga okulonda kwa 2016 kubindabinda, obukuku bwe bumu buyinza okuttuka.\nMu September, Mao yaleeta n’ekirowoozo nti osanga ebibiina ebivuganya bwe bisingawo omuntu omu okuvuganya Museveni mu 2016 kiyinza okusingako, naye ayinza okuba nga kino yakyogera kubanga alaba mu bonna abayinza okuwadaawadako y’asigadde.\nAnti Gen. Mugisha Muntu (FDC), Lukyamuzi (CP), Beti Kamya ( UFA) n’abalala tebalina buwagizi nga ye Mao y’alinaalinako! Naye ng’omukago gwa Ssuubi gukyesambye DP ya Mao, sirowooza nti DP erina akakisa konna mu 2016.\nNambooze yandikomawo mu kintu kya DP Betty Nambooze John Kawanga Aba DP amaanyi g’okuzinira ku mikolo bakyagalina.\nOkulonda kwâ€™e Mukono mukuyigireko\nWagala obwongo 165\nKCCA etimpudde Azam Mutebi n'awaga: 'Tugenda mu maaso'


Nnaabagereka simusanyufu olw’amaka agatabanguka buli lukya - StaDailyNews\nHome Amawulire Agaakuno Nnaabagereka simusanyufu olw’amaka agatabanguka buli lukya\nNnaabagereka simusanyufu olw’amaka agatabanguka buli lukya\nBino Nnaabagereka abyogeredde Bulange e Mmengo bw’abadde atongoza enteekateeka y’abakulembeze b’ekibiina ky’abakyala ba ‘Mother’s Union’ mu Buganda ey’okusomesa abafumbo ku ngeri gyebalina okutambuzaamu amaka.\nNnaabagereka Sylvia Nagginda.\nMaama Nnaabagereka Sylvia Nagginda asabye abo bonna abaagala okuyingira obufumbo okuwaayo ebiseera babutegeere era babwetegekere kiyambe ekitiibwa ky’obufumbo okuddawo era n’abaana abakulira mu maka gabwe okubaamu empeke.\n“Ffe aba Mother’s Union kitukakatako okulaba nti enteekateeka y’okubuulira abaana abagenda mu bufumbo tugiteekamu amaanyi mangi ddala abaana basobole okutegeera, okwetegereza era n’okweteekerateekera ekyo kyebagendamu,. ” Nnaabagereka Nagginda bw’annyonnyodde.\nNnaabagereka agamba nti ensangi zino abaagalana bangi bagenda mu bufumbo nga tebamaze kweteekateeka bulungi nga balowooza nti omukwano gwebalina gumala nebeerabira ensonga enkulu ezitambulirako obufumbo n’amaka.\nMaama Nnaabagereka Nagginda alaze okutya ku budde obusomesebwamu abafumbo mu kkanisa nagamba nti akadde katono nasaba kongezebweko okusobozesa abeetegekera obufumbo okwefumintiriza era baggumire mwekyo kyebagendamu kiyambe okunyweza ekitiibwa ky’obufumbo.\nNnaabagereka Nagginda era simusanyufu olw’amaka agatabanguka buli lukya olw’abazadde ne bannaddiini okulemererwa okubuulirira abaana abalenzi n’abawala nga tebanaba kuyingira bufumbo kyagamba nti kyekivuddeko ekitiibwa ky’obufumbo okufa.\nNnaabagereka abakyala abasibiridde entanda bulijjo okwekwata ku ssaala nga baliko okusomoozebwa kwebasanze nasanyukira enkola y’okuzza obuggya okubuulirira abafumbo ababeera bagenda okufumbirigana.\nYe Owek. Nankindu agambye nti abakyala bano aba Mother’s Union bakoze emirimu egigasa ensi naddala bwekituuka ku ntambuza y’amaka wakati mu bugumiikiriza obutagambika ekiyambye okutwala eggwanga mu maaso.\nMinisita Nankindu agasseeko nti obwegendereza n’okwagala ebiri mu bakyala ba Mother’s Union bukoze kinene okunyweza amaka muggwanga nga balambika bannabwe ku ngeri gyebasaanye okukwatamu obufumbo ekitadde ettofaali mu nteekateeka za Buganda ez’enjawulo nga okulwanyisa akawuka ka Mukenenya.\nOkusinziira ku Minisita Nankindu waliwo Ttabamiruka w’ Abakyala ng’ennaku z’omwezi 13/ 05/2022 nga wakuyindira ku Imperial Royale era Nnaabagereka Sylvia Nagginda yagenda okubeera omugenyi omukulu.\nOmukolo guno gwatandise nakubuulira okwakulembeddwamu Faith Nakitende Luwalira ng’ono asabye abakyala okusitukiramu bakole buli kisoboka bazze eggwanga ku mulamwa kuba buli kimu kirabika nga kisobye.\nNakitende era abasabye okutumbula ennono n’obuwangwa kuba bino bikola kinene okunyweza amaka n’obufumbo ebiyita mukugezesebwa akaseera kano.\nAkulira ekibiina kya Mother’s Union mu Buganda, Josephine Nakijoba Kasaato agamba nti baliwamu ne Nnaabagereka era bakukola buli kimu okutumbula embeera z’abakyala n’abaana okulaba nga batumbula amaka.\nPrevious articleEdinson Cavani injured again\nNext articlePolice investigating suspected ritual killings in Luwero


Amerika egaziyizza ekitimba okussa nnatti ...\nGEN. Kale Kayihura azzeemu okwogera ne Bukedde n'ategeeza nti, abamulumiriza okutta eyali omwogezi wa poliisi, Andrew Felix Kaweesi baagala kumwonoonera linnya n'agamba nti, n'ebizibu byonna by'alina essaawa eno, byatandikira ku kutemulwa kwa Kaweesi.\nKayihura twamusanze ku ffaamu ye ku kyalo Katebe e Kashagama ku Lwokubiri ne tuddamu okwogera naye ku bulamu bwe n'okutemulwa kwa Kaweesi okwaliwo nga March 17, 2017 e Kulambiro.\nAyogera ku bintu bingi naddala ku by'okuttibwa kwa Kaweesi era yategeezezza nti okusinziira ku bbanga lye yaakaweerereza mu magye, asuubira okugawummula mu December w'omwaka ogujja.\nYagambye nti, ajja kusigala ng'aweereza eggwanga ng'ayita mu kulima n'okulunda kubanga kati by'awuliriramu emirembe.\nYajjukizza nti waliwo omuvubuka ayitibwa Gabula, eyagenda mu Palamenti n'amwogerako ebintu ebifu naye byonna n'abiyitako nti kyokka ekimuluma, ye Amerika okumusalira omusango nga tesoose kumuyita kwewozaako ku bimwogerwako.\nGen. Kayihura yagambye nti bw'ajjukira bwe bajja bakola ne Kaweesi, gamba nga Kkwiini wa Bungereza lwe yakyala wano, nga bakolera wamu era nga buli kimu yakiringamu, yeewuunya okukimuteekako nti yali mu lukwe lw'okutta Kaweesi.\nAgamba nti yalina obwesige bungi mu Kaweesi nga ye muntu gw'ateeka awantu n'amwesiga nti, ky'amulagidde ajja kukikola akituukirize bulungi.\nEnsigo y'okukola gye watusigamu ejja kututwala mu maaso\nAtottodde omusajja bye yamukola n'alayira okuddamu okufumbirwa\nOmusajja wange yambulako ku lunaku lw'okumwanjula\nEyansomesa eby'omukwano andabizza ennaku


Bukedde Online - Nnamukadde w'emyaka 86 akikubye ekirayiro ky'obwassentebe\nPulezidenti Museveni alambudde oluguudo lwa Soroti - Moroto\nMinisitule erabudde ku mpeke za 'Septrine'...\nWABADDEWO katemba mu kulayiza bassentebe okuva ku byalo 456 ebikola disitulikiti y'e Lwengo bwe musitukidemu nnamukadde Servest Kawooya ow'emyaka 86 atakyasobola kutambula, okwogera nga n'okuwulira tawulira, bw'azze n'abawagizi be okukuba ekirayiro.\nMzee Kawooya (atudde mu ntebe) ng'alayira ku bwassentebe bw'e Kaswa\nNnamukadde Kawooya oluleteddwa ku kituuti awakubiddwa ebirayro yasoose kuzibwayo nga balowooza nti aliko mutabaniwe eyawangula ekifo ku kakiiko k'ekyalo gwaze okuwelekerako wabula kibabuuseko abamu ku bawagizibe okubadde ne Mutabaniwe ategerekeseeko erya Kalule bwebakatemye abakulembedemu okulayiza basentebe bano nebabategeeza nga Nnamukadde Kawooya ye sentebe omulonde era owamazima.\nEnduulu ekoyezza nga bacacanca okutuusa amyuka akulira abakozi mu Lwengo, Anatoli Bukeera, akulembedemu omulimu gw'okubalayiza okutumya akatebe nnamukadde kw'aba atuula asobole okukuba obulungi ekirayiro kye olw'okukankana kw'abaddeko nga tasobola kuyimirira yadde eddakiika essatu.\nKawooya ye ssentebe w'ekyalo Kaswa mu ggombolola y'e Kkingo mu disitulikiti ey'e Lwengo.\nGye buvudeko ssentebe wa disitulikiti eno, George Mutabaazi yalayira obutaddamu kukola ne bassentebe b'ebyalo abakaddiye ng'agamba nti bamukooya bukooya wabula tetumanyi oba ono anaakola naye.\nCAO Bukeera akuutidde bassentebe bano obutettantala mu mulimu gw'obulamuzi okutuusa ng'omulamuzi abalayiza era basentebe baabadde bakukuba ebirayiro bina (4) ne bakubako bisatu (3) byokka okubadde eky'okukuuma ebyama bya gavumenti, okunyweza eby'okwerinda mu kitundu n'okuleeta enkulaakulana mu bitundu byabwe.\nPulezidenti Museveni alambudde...


Bukedde Online - Leero mu mboozi y'omukenkufu tukulaze engeri gy'oyinza okukozesaamu butto wa Kabakanjagala okwongera amaanyi mu basirikale b'omubiri\nKabakanjagala omubisi nga bw’afaanana.\nABANTU bangi baali bawulidde ku muti gwa Kabakanjagala kuba gwa byafaayo mu Buganda era gwaleetebwa Sir Apollo Kaggwa wabula ne gukyaka nnyo ku mulembe gwa Ssekabaka Muteesa II kubanga yalina ekirooto ky’okugukolamu amafuta g’emmotoka.\nKye yava yayagala okugubunya Buganda ne Uganda. Kino yakikola ng’awa abantu abajjanga okumukyalira ensigo okugenda bagusimbe era bwe baavanga mu Lubiri nga bagenda batendereza nti, ‘Kabakanjagala’ awo we wava erinnya ly’omuti ogwo. Era omuti gwe gumu kwe kuva ensigo abaana ze bazannyisa dduulu. Okugujjukira amangu, omuti guno gwasimbibwa ku luguudo olutunudde mu Wankaaki w’olubiri lw’e Mmengo ne mu Bulange.\nEra KCCA bwe yatema emiti gino ng’ekola oluguudo olwalumaliriza n’erusimbako emiti emirala era kwegiri ku luguudo lwe lumu kwe kuteereddwa ebibumbe by’ebika, emiti egyo egiriwo gye bayita Kabakanjagala. Leero kanjogere ku nsigo za Kabakanjagala atazimanyi zeezo abaana ze bakozesa nga bazannya dduulu.\nEnsigo zino zikaluba kyokka bw’ogyasa munda mulimu ekimere ekyeru ekirimu amasavu. Osobola okukikamulamu omubisi n’ogukozesa ebintu ebitali bimu ate mwattu zaaka ky’ova olaba nga zisobola okuvaamu amafuta aga ‘Bio Diesel’ era tugakola.\nButto wa Kabakanjagala atangira omusana okukuyisa obubi ku lususu ssinga oba ogubeeramu ekiseera ekiwanvu. Kino kitegeeza bannamagoye zibayamba olw’ensonga nti omusana gubayisa bubi.\nAyidde oba alina ekiwundu, akuyamba okukikaza mubwangu.\nAyamba enviiri obutakutuka ng’osanirira ate kw’alina eza kaweke azigonza n’okuziggyamu situka.\nAyamba mu kugoba mugaba mu bakyala n’abaami.\nAyamba ku bantu abakubiddwa kisipi, ssinga omusiigawo ayamba okumugoba n’okukaza amabwa ago.\nButto wa Kabakanjagala ayamba okwongera amaanyi ku baserikale abakuuma omubiri. Ayamba ku baana abafuukuuse olususu ne batereera.\nEnsigo za Kabakanjala osobola okuzikolamu ebizigo.\nAziyiza okubutuka ggwe amaze okusala ebirevu oba enviiri.\nOsobola okumusiiga ku nnyingo eziruma n’alumizibwa nnakanyama.\nAlina omusujja, nywayo akagiiko kamu buli lunaku ku mazzi agabuguma.\nAwunya ebigere musiige mu mpataanya zaabyo, naawe alina obulwadde bw’enziku ajja kukuyamba kuba atta obuwuka obwo. Asangibwa ku Equatorial Mall dduuka nnamba 152 mu Kampala. Mufune ku 0702061652 / 0779519652.\nEkigagi kigoba situka mu nviiri\nNga oggyeeko okuwonya omusujja, kirina emigaso emirala? Daniel Naluyamba e Jinja. Ekigagi mu Uganda bangi bakirabira mu kifaananyi kya ddagala naddala okuwonya omusujja wabula kirina emigaso mingi okuli; lKirina ekikuta kungulu ekya kiragala, kirimu ekirungo kya asap nga kino kikola ebizigo. lKirina ‘gel’ ataliimu butwa ayamba enviiri obutakutuka n’okuggyamu situka.\nEbizigo by’ekigagi biyamba abaana obutabutuka naddala olw’ebbugumu lya pampa.\nKu mukyala eyaakazaala ng’afunye mugaba ku lubuto, ekizigo kimugoba kyokka kikola ne ku mugaba omulala.\nKu bantu abakolera mu musana, kiyamba omubiri obutakosebwa nnyo musana, bw’okyesiiga toddugala.\nOmuntu bw’asala enviiri n’abutuka, ebinyamanyama ku nkoona byesiige nga waakamala okusala enviiri tebijja kujja. lBiyamba okuzzaamu amaanyi mu binywa by’amabeere ne gatagwa, kuba mulimu ekirungo kya Aloin ekigumya ebinywa ate ng’amabeere okugwa kiva ku binywa kunafuwa.\nTekirina buzibu ku mwana ne bw’okikozesa ng’oyonsa.\nKiyamba okuwonya ebiwundu. Ava omusaayi mu bibuno naawe kikuyamba, bw’omala okusenya n’oyisaamu ekizigo ekyo.\nAsiiyibwa olususu kikukolera n’ebirala.\nOKUWANDIISA AMASIMU: Layini yo bayinza okugigaba oluvannyuma lwa August 31\nAbalanga eddagala erigezza obubina, amabeere n'obusajja bawerebwe - Babaka


Kituufu ekitongole kya Cbs tekifaayo ku bakozi baabwe abalwalidde ku mirimu??? - Watchdog Uganda\nABANTU ab’enjawulo olunaku lw’okuna wiiki eno baatandise okwebuuza ebibuuzo eby’enjawulo saako n’okwemulugunya ku mikutu gy’amawulire ne ku mitimbagano nga bagamba nti embeera abakozi b’ekitongole ky’obwaKabaka ekya cbs Leediyo gye bayitamu nga balwadde yenyamiza nti era batuuka kufa nga tebafiiridwako yadde nga baba bakozi balungi okuzaama.\nKino kyeyolekedde ku munnamawulire abadde awereza eby’emizannyo Yusufu Baliruno, abangi gwe bakazaako “OF UGANDA” okukunulwa mu nnyumba ye nga olumbe lwa kkansa lumulumye okumumalawo naye nga tafiiriddwako kitongole kyakolera ekya Cbs gy’amaze ebbanga lya myaka egisukka mu 12 nga awereza obw’aKabaka.\nBaliruno amaze ebbanga nga mulwadde era nga afuna obujjanjabi obw’enjawulo ku nsimbi ze, okutuusa bwe yalemererwa kubanga ensimbi ezijjanjaba obulwadde bwa kkansa ziba mpitirivu naddala okugula eddagala ery’ebbeeyi mu Ggwanga Uganda.\nOkusinziira ku omu ku b’oluganda lwa Baliruno atayagadde kumwatuukiriza mannya yagambye nti bafubye ekisoboka okulanba nga bajjanjaba muganda waabwe naye nga eddagala lya beeyi e Mulago ate nga mukiseera kino abadde takyakola.\nYagasseeko nti bagezezaako okutegeeza bakama be e Mengo gy’akolera nti kyokka tebalina ky’amaanyi kye babayambyeko okujjako bakozi banne ssekinoomu, amulumirirwa yamuwaayo akasente agule obutunda.\nOlunaku lw’okuna omuzira kisa eyategedde ku mbeera Baliruno gye yabaddemu ye yagenze namutwalako mu ddwaliro e Kiruddu afune ku bujjanjabi kyokka olw’obufunda bwe nsawo gye yasobodde okumutwala so ssi mulago mu kitongole kya kkansa.\nAbagenzi Mark Augustines Makumbi, Mukiibi Serunjogi ne Ronald Sembuusi\nWano abantu abenjawulo we batandikidde okwebuuza nti lwaki abakulira ekitongole kya Cbs tebafaayo ku bakozi baabwe balwalidde ku mirimu???, kinajjukirwa nti ssi Baliruno yekka yatafiiriddwako wabula n’omugenzi Mark Augustines Makumbi eyali awereza pulogulaamu z’ebyemizannyo naye yalwala era yatuuka kufa nga tewali kitongole kya Cbs kye kimuddukiridde mu bulwadde okujjako mikwano gye ne bakozi banne, era abakulira Cbs kye baakola kwe kugula Ssanduuke gye baamuziikamu nga afudde.\nOmugenzi Sserunjogi Mukiibi ono yali asoma mawulire saako n’okugasunsula yalwala okumala ebbanga era nabeera mu nnyumba nga mulwadde naye nga teyafiibwako kitongole gye yali akolera, era bannamawulire abamanya ku bulwadde bwe be bagenda okumulabako ne basanga nga ali bubi era ne basonda sente ez’okumutwala mu ddwaliro, eky’ewunyisa abaakulira okusondera munnamawulire ono baali b’akitongole ate kya Vision Group sso ssi ekya Cbs kye yali akolera.\nBwe yawonamu yaddayo akkakalabye emirimu gye egy’okusoma amawulire kyokka kigambibwa nti olumbe lw’addamu ne lumubaka oluvanyuama lw’okusoma amawulire g’oluganda ku ssaawa 7 ez’emisana, bwatyo yasalawo okugenda okuwummulamu munda mu kizimbe kati ekiyitibwa Masengere mu kiseera ekyo kyali tekinaggwa eyo gye yayassiza ogw’enkomerero.\nEkyewunyisa abaaliwo ye ngeri omulambo gwa Serunjogi gye gwaggibwa ku Bulange, kubanga buli muntu ne bakozi banne baali balowooza nti ekitongole kya Cbs kyalina obusobozi obuleeta Ambulensi wabula baasalawo kuleeta Kabangali ya Poliisi mwe bagukasuka okugutwala mu ddwaliro ekkulu e Mulago.\nRonald Sembuusi ono yali musasi wa mawulire mu kitongole kino okuva mu bizinga bye Kalangala, era yali muvubuka muto ku myaka 26 gyokka ono mwaka gwa 2013 yawawabirwa omusango gw’okulebula eyali Ssentebe wa Disitulikiti ye Kalangala Daniel Kikoola olw’amawulire ge yali ayisizza ku mpewo za Cbs, era omusango gwatwala ekiseera kinene nga guwulirwa ekyamutataaganya ennyo nga yewuuba mu kkooti e Kampala ne nsimbi ne zituuka okumuggwakonaye nga abakulira Cbs teri yafaayo ku muyambako yadde okumuwa ba Puliida.\nOno oluvanyuma omusango gw’amusinga era kigambibwa nti olw’ebirowoozo ebingi Sembuusi yafuna obulwadde nagenda ne yekweka mu bitundu bye Njeru ku lwe Jinja bannamawulire banne gye bamukukunula nga aweddeyo ne bamutwala mu ddwaliro gye yafiira.


2 Ebyomumirembe 132 Ebyomumirembe 15\n2 Ebyomumirembe 14 Endagaano Enkadde nʼEndagaano Empya (LCB)\n2 Asa n’akola ebyali ebirungi nga bituufu mu maaso ga Mukama Katonda we. 3 N’aggyawo ebyoto eby’abannamawanga n’ebifo ebigulumivu, era n’amenyaamenya empagi, n’ebifaananyi bya Asera n’abitemaatema. 4 N’alagira Yuda okunoonya Mukama Katonda wa bajjajjaabe, era n’okukuuma amateeka ge n’ebiragiro bye. 5 Era n’aggyawo ebifo ebigulumivu n’ebyoto eby’obubaane mu bibuga byonna ebya Yuda, n’obwakabaka ne buba n’emirembe mu bufuzi bwe. 6 N’azimba ebibuga ebiriko bbugwe mu Yuda, era ne wataba n’omu eyayaŋŋanga okulwana naye, kubanga Mukama yamuwa okuwummula ku njuyi zonna.\n9 Olunaku lumu, Zeera Omwesiyopya n’abalumba ng’alina eggye lya basajja akakadde kamu, n’amagaali ebikumi bisatu, n’atuuka n’e Malesa. 10 Asa n’agenda okumutabaala, buli omu ku bo n’asimba ennyiriri ez’entalo mu kiwonvu Zefasa e Malesa.\n11 Awo Asa n’akoowoola Mukama Katonda we ng’agamba nti, “Mukama, tewali akwenkana mu kuyamba abanafu, nga balumbiddwa ab’amaanyi. Tuyambe Ayi Mukama Katonda waffe, kubanga twesize ggwe, era mu linnya lyo tuzze okutabaala eggye lino eddene. Ayi Mukama, oli Katonda waffe, toganya muntu yenna okutuwangula.”\n12 Awo Mukama n’akubira Abaesiyopiya mu maaso ga Asa ne mu maaso ga Yuda, Abaesiyopiya ne badduka. 13 Asa n’eggye lye ne babagoba okutuuka e Gerali, era bangi ku Baesiyopya ne bagwa, ne wataba n’omu ku bo alama, kubanga eggye lya Mukama lyabazikiriza. Abasajja aba Yuda ne beetikka omunyago mungi. 14 Ne bazikiriza ebibuga byonna ebyali byetoolodde Gerali, kubanga entiisa ya Mukama yabagwira. Ne banyaga ebyalo byonna, kubanga byalimu omunyago mungi. 15 Ne balumba n’ebibinja by’abalaalo, ne batwala ente, n’endiga, n’embuzi, n’eŋŋamira nnyingi nnyo, ne balyoka baddayo e Yerusaalemi.


Charles Muwanga Foundation for Intellectualisation of African Vernaculars - Wikipedia\nCharles Muwanga Foundation for Intellectualisation of African Vernaculars\n"Charles Muwanga Foundation for Intellectualisation of African vernaculars" kawefube wa Ssekalowooleza Muwanga agenderera okulaba nga Olulimi Oluganda luyitimuka mu magezi ag'ekikugu gonna mu masomo ag'enjawulo.\nKawefube ono yava mu kunoonyereza kwa mwami Muwanga Charles n'akizuula nti tewali nsonga lwaki abaddugavu tetusobola kugunjaawo bigambo ebirimu amakulu agali mu bigambo by'Olungereza eby'ekibalangulo oba essomakubaza ne sayansi.\nMuwanga agamba nti kye tulina okusooka okukola kwe kuvaamu endowooza nti ebigambo bya sayansi n'ekibalangulo(essomakubala) tulina kubyewola bwewozi ! Tulowooza nti bwe tugunjawwo ebigambo nga tweyambisa ebigambo bye tulina mu nnimi zaffe nga Oluganda , amakulu gaabyo gaba tegavaayo!Okwo kwebuzaabuza na kwewabya kubanga n'ebyolungereza ebyekikugu bye tukozesa tetwasooka kunnyonnyoka butegeerekefu bwabyo , wabula twasooka kubikwata bukusu n'ensonjola zaabyo.\nEkikulu si kigambo wabula amakulu gaakyo amekusifu agakyawula ku birala. Omunyankole agamba "shitama" okutegeeza "okutuula" mu Luganda kyokka Omuganda bwaba ayogera Olunyankole kino tekimwesittaza kuba aba akimanyi nti mu Lunyankole "okushitama si kusitama wabula kutuula.\nOmusoga bwagamba nti twenda President Mulala aba tategeeza nti Pulesidenti aliko tebakyamwagala wabula aba ategeeza nti twagala pulesudenti omu yekka. Omuganda bw'ayiga okwogera Olusoga kino atandika okukimanya nti mu Lusoga "kirala" kitegeeza "kimu", si kintu eky'enjawulo nga bwe kri mu Luganda.\nTweyunge ku kaweefube wa Muwanga okuzimba oluganda olw'ekikugu mu sayansi , ekibalangulo ne tekinologiya nga tugoberera ebiwandiiko bye .\nMuwanga yatandikawo IALI okulaba nga ennimi zonna endala eza Uganda ne Africa zikulaakulana nga Oluganda ye lweyekwatiddemu nga ekyokulabirako!!\nBino bigyidwa ku "https://lg.wikipedia.org/w/index.php?title=Charles_Muwanga_Foundation_for_Intellectualisation_of_African_Vernaculars&oldid=23867"\nLast edited on 1 Gwakutaano 2018, at 17:49


Baibuli y'Oluganda - ENDAGAANO ENKADDE - 2 Ebyomumirembe 7\n2 Ebyomumirembe - Essuula 7\nAwo Sulemaani bwe yamala okwogera omuliro ne guva mu ggulu ne gwokya ekiweebwayo ekyokebwa ne ssaddaaka; ekitiibwa kya Mukama ne kijjula ennyumba.\n2 Bakabona ne batayinza kuyingira mu nnyumba ya Mukama kubanga ekitiibwa kya Mukama kijjudde ennyumba ya Mukama.\n3 Abaana ba Isiraeri bonna ne batunuulira, omuliro bwe gwaka, ekitiibwa kya Mukama ne kiba ku nnyumba; ne bavuunama amaaso gaabwe ku mayinja amaaliire, ne basinza, ne beebaza Mukama nga boogera nti Kubanga mulungi; kubanga okusaasira kwe kubeerera emirembe gyonna.\n4 Awo kabaka n'abantu bonna ne baweerayo ssaddaaka mu maaso ga Mukama.\n5 Kabaka Sulemaani n'awaayo ssaddaaka ey'ente obukumi bubiri mu enkumi bbiri, n'endiga kasiriivu mu obukumi bubiri. Awo kabaka n'abantu bonna ne bawonga ennyumba ya Katonda.\n6 Bakabona ne bayimirira ng'emirimu gyabwe bwe gyali; era n'Abaleevi nga balina ebintu ebivuga ebya Mukama, Dawudi kabaka bye yakola okwebaza Mukama, kubanga okusaasira kwe kubeerera emirembe gyonna, Dawudi bwe yatenderezanga olw'okuweereza kwabwe: bakabona ne bafuuwa amakondeere mu maaso gaabwe; Isiraeri yenna ne bayimirira.\n7 Era Sulemaani n'atukuza oluggya wakati olwali mu maaso g'ennyumba ya Mukama; kubanga yaweerayo ebiweebwayo ebyokebwa n'amasavu ag'ebiweebwayo olw'emirembe: kubanga ekyoto eky'ekikomo Sulemaani kye yakola tekyayinza kugyako ekiweebwayo ekyokebwa n'ekiweebwayo eky'obutta n'amasavu.\n8 Awo Sulemaani n'afumba embaga mu biro ebyo ey'ennaku musanvu, ne Isiraeri yenna wamu naye, ekibiina ekinene ennyo, okuva awayingirirwa e Kamasi okutuuka ku kagga ak'e Misiri.\n9 Awo ku lunaku olw'omunaana ne bakuŋŋaanya okukuŋŋaana okutukuvu: kubanga embaga ey'okuwonga ekyoto baagikwatira ennaku musanvu, n'embaga ennaku musanvu.\n10 Awo ku lunaku olw'amakumi abiri mu ssatu olw'omwezi ogw'omusanvu n'asindika abantu mu weema zaabwe, nga basanyuse era nga bajaguza mu mitima gyabwe olw'obulungi Mukama bwe yali alaze Dawudi, ne Sulemaani, ne Isiraeri abantu be.\n11 Bw'atyo Sulemaani bwe yamala ennyumba ya Mukama n'ennyumba ya kabaka: ne byonna ebyayingira mu mutima gwa Sulemaani okukola mu nnyumba ya Mukama ne mu nnyumba ye n'abituusa bulungi.\n12 Mukama n'alabikira Sulemaani kiro n'amugamba nti Mpulidde okusaba kwo ne nneeroboza gye ndi ekifo kino okuba ennyumba ey'okuweerangamu ssaddaaka.\n13 Bwe nnaggalangawo eggulu waleme okuba enkuba, oba bwe nnaalagiranga enzige okulya ensi, oba bwe nnaaweerezanga kawumpuli mu bantu bange;\n14 abantu bange abatuumiddwa erinnya lyange bwe baneetoowazanga ne basaba ne banoonya amaaso gange ne bakyuka okuleka amakubo gaabwe amabi; kale naawuliranga nga nnyima mu ggulu ne nsonyiwa okwonoona kwabwe ne mponya ensi yaabwe.\n15 Kale amaaso gange ganaazibukanga n'amatu gange ganaawuliranga okusaba okunaasabibwanga mu kifo kino.\n16 Kubanga kaakano nneerobozezza ennyumba eno ne ngitukuza, erinnya lyange libeere omwo emirembe gyonna: n'amaaso gange n'omutima gwange binaabeeranga eyo obutayosa.\n17 Naawe, bw'onootambuliranga mu maaso gange, nga Dawudi kitaawo bwe yatambulanga, n'okola nga byonna bwe biri bye nnakulagira, n'okwata amateeka gange n'emisango gyange;\n18 kale naanywezanga entebe ey'obwakabaka bwo nga bwe nnalagaana ne Dawudi kitaawo nga njogera nti Tewaakubulenga musajja okuba afuga mu Isiraeri.\n19 Naye bwe munaakyukanga ne muleka amateeka gange n'ebiragiro byange bye ntadde mu maaso gammwe, ne mugenda ne muweereza bakatonda abalala ne mubasinza:\n20 awo ndibasigulira ddala ne mbaggya mu nsi yange gye mbawadde; n'ennyumba eno gye ntukuzizza olw'erinnya lyange ndigisuula okuva mu maaso gange, era ndigifuula olugero n'ekigambo eky'obuwemu mu mawanga gonna.\n21 N'ennyumba eno empanvu eyenkanidde awo buli anaagiyitangako aneewuunyanga era anaayogeranga nti Kiki ekikozezza bwe kityo Mukama ensi eno n'ennyumba eno?\n22 Kale banaddangamu nti Kubanga baaleka Mukama Katonda wa bajjajja baabwe, eyabaggya mu nsi y'e Misiri, ne bakwata bakatonda abalala ne babasinza ne babaweereza: kyeyava abaleetako obubi buno bwonna.


Nina Abaana Babiri Bokka - Eddy Kenzo - Radio Simba - Ennene\nNina abaana babiri bokka – Eddy Kenzo\nEddy Kenzo avuddeyo ku mukutu gwe ogwa Facebook; “Ndabye Abantu gabasaasanya ebifaananyi bino ku social media nga babigasse. Simanyi kyemugezaako kutegeeza!\nBrighton mutabani wa muganda wange Big Eye StarBoss ne mwanyinaze Nalongo Sheila Don Zella abantu bano baganda bange ddala saagala muntabule nabo. Kuba tumanyaganye okumala ebbanga ddene.\nNze nina abaana bangi bendabirira era nga mbayita baana bange era mbagala nnyo. Wabula nina abaana babiri bokka benzaala. Maya Musuuza ne Amaal Musuuza, Mukama bwaliba ampadde omwana omulala ndiba mbategeeza Bantu bange era nga bwenababuulira Maya ne Amaal, sisobola kukweka baana bange kubanga ekya muganda wange omugenzi Paul kafeero kyatuwadde eky’okuyiga.\nNva mu famire y’abantu 5;\nMukulu wange Mande Hassan Male, muwala wa Mande Namande Sheilat Nambooze, muto wange Kisaakye Benita Kiwalabye, ne bawala bange Maya Mirembe Musuuza ne Aamal Malaika Musuuza ne Edrisah Musuuza Nkonge Kiwalabye.\nTuli 5 okuva ku ludda lwa Taata wange kati nga mugenzi Hassan Kiwalabye Kirabira eyebase e Bwala Masaka mu Buddu tetulinaayo waluganda lwe mulala gwetumanyi yatugamba bafiira mu lutalo nasigalawo yekka era nayingira amaggye, yali musirikale wabula yatugamba tusibuka Ssenyange, Masaka Buddu.\nKu ludda lwa Maama nali manyi Maama wange ne Taata we. Baava Rwanda mu biseera by’ekittabantu nebaddukira e Masaka era bonna baafa era beebase Kyotera, Buddu eyo nayo nekoma awo.\nMaama wange yaleka Abaana 4 naye yazaala 5 omu naafa bali bamuyita Nambooze. Abalenzi 3 n’abawala 2 omuwala eyasigalawo yabula bwenali nkyali ku luguudo tetumanyi bamutwala twagezaako okumunoonya naye nga tetuyina wetutandikira yabula tuli bato nyo nga era naye muto myaka nga 4. Bali bamuyita Basi Namugumya. Omulenzi ye manyi waali wano mu Kampala Bamuyita Kavuma era yakula ne Taata we. Jukira Benita mwana wa step mum era mwagala nnyo. Ono ali Canada gyasomera. Story yange eya famire yeeyo.\nEky’okubanga Maama wa Brighton yasalawo amubbulemu erinnya Musuuza tekirina buzibu wadde. Siraba lwaki mukifudde ensonga endala.\nNange nze Mandera mwenyumirizaamu nga Mukulu wange. Nabwekityo Shira bwaba erinnya Musuuza limunyumira lwaki nedda. Tuli omu, Brighton mukwano ggwange nnyo era ampita Uncle Eddy. Mukama akusuuse mangu. 🙏🏿🙏🏿


Bukedde Online - Abooluganda lwa Kaweesi bawagidde eky’okukwata Kayihura\nAbooluganda lwa Kaweesi bawagidde eky’okukwata Kayihura\nLeero mu mboozi yaffe n'omukenkufu tukulaze...\nNawa pulezidenti akatambi akafa ku ky'okutta...\nAMAGYE olwakutte Gen. Kale Kayihura ku Lwokusatu, famire y’eyali omwogezi wa Poliisi mu ggwanga, AIGP Andrew Felix Kaweesi, n’esambira mabega nga jjanzi ng’egamba nti Gavumenti w’ekutte weewo ku by’okutta omuntu waabwe.\nBya PASCAL LUTABI\nAIGP Kaweesi yattibwa abazigu nga March 17, 2017 bwe yali ava mu makaage e Kkulambiro ng’okuva kwolwo Gavumenti ezze ekwata abantu ab’enjawulo, okutuusa ku Lwokusatu lwe yakute Gen. Kayihura ku nsonga ze zimu.\nAba Famire okuli Phina Bagenda, Vincenti Kayitana, nga bakulembeddwaamu Leo Ruhinda nga ye muto w’omugenzi Kaweesi, baategeezezza nti Famire weeri okuwa obujulizi kwebyo bye bamanyi ku by’okuttibwa kw’omuntu waabwe.\nRuhind agamba nti bazze beemulugunya ku ky’obutakwatibwa kwa Gen. Kayihura awamu ne basajja be okuli Nixson Agasirwe ne Jonathan Baroza okuviira ddala omuntu waabwe lwe yattibwa nga balowooza asaaga era balinze kuttunka n’abasajja bano mu kkooti.\nYagambye nti yasaba aweebwe omukisa okusisinkana Pulezidenti Museveni n’omuntu yenna gw’ayinza okumukwasa amuwe olukalala lw’abaserikale 25 nga kwe kuli ne basajja ba Gen. Kayihura baakozesa mu kutta awamu n’okuwamba abantu ekyatuuka n’okutwaliramu omuntu waabwe, nga newankubadde kwabo wakyaliyo abalala bataano abatannakwatibwa.\nRuhinda agamba nti obujulizi bw’alina ku basajja bano bwekuusiza ddala ku bintu omugenzi bye yajja amugamba, era yeewuunya nnyo ng’alaba omuntu waabwe attibwa kyokka nga yakanyanga kubategeeza kituufu nga tebamuwuliriza n’asaba ne Jonathan Baroza eyaddusibwa ebweru w’eggwanga okukomezebwewo awerennembe n’okutta omuntu waabwe.\nFamire egamba nti yali yasalawo okuzira okugoberera abaasooka okukwatibwa n’abaasooka okutwalibwa mu kooti, olw’ensonga nti baakiraba nga bawudiisa ggwanga , naye kati obudde butuuse nga Bannayuganda bagenda kulaga enjawulo ebaddewo wakati w’ekkooti ezibaddewo n’ezigenda okubeerawo nga bawozesa abasajja abo.\nFamire ayongera n’etegeeza nga bwe basaba abaali mu kikolwa ky’okutta omuntu waabwe okuvaayo mu lwatu beetonde, naye nga tebawulira nga balowooza nti bali waggulu wa Katonda, era wano we beebalizza akulira ekitongoole kya ISO awamu n’amagye olw’okunoonyereza okulungi ne bavaayo n’abantu abatuufu.\nFamire egamba nti ebigambo by’okukwatibwa kwa Gen. Kayihura awamu ne basajjabe byekuusiza ddala ku ssaala ezizze zisabwa Rev. Fr. Matiya Kaamulegeya mu Mmisa ezizze zitegekebwa mu maka g’omugenzi e Kitwekyanjovu ku buli nkomerero y’omwezi okuviira ddala omuntu waabwe lwe yattibwa n’aziikibwa.\nObujulizi obuluma abaabuzaawo Nakalema bunaava wa nga ne poliisi yaggyamu enta!


PULEZIDENTI Museveni alagidde amagye okwamuka yunivasite y’e Makerere bunnambiro kuba talaba nsonga yagatwazaayo. Yasinzidde mu lukiiko lw’akabondo k’ababaka ba NRM olwatudde eggulo ku ofiisi ya Katikkiro ne yeewuunya ekyatwaza abaserikale ba miritale e Makerere.\nPulezidenti yagambye nti okukkakkanya abayizi buvunaanyizibwa bwa poliisi so si magye, n’asuubiza okulondoola eyawa ekiragiro kino nga bwe yeebuuza nti, “Kati Miritale ani yagiragira okuyingira mu ttendekero eryo?” Okuva abayizi b’e Makerere lwe baatandika okwekalakaasa ku Lwokubiri lwa wiiki ewedde nga bawakanya okulinnyisa ebisale ebitundu 15, amagye gabadde galabibwa nga gabagumbulula.\nYakikkaatirizza nti ensonga z’e Makerere zigwaana kukolwako bakulembeze ba Yunivasite eyo n’abakulembeze b’abayizi. Yavumiridde eky’abayizi okwekalakaasa n’agamba nti, balina kweyambisa makubo ga kuteesa okusobola okugonjoola obutakkaanya buno.\nMinisita omubeezi ow’ensonga z’omunda mu ggwanga, Marion Obiga Kania yategeezezza nti, bataddewo akakiiko kanoonyereze ku biriwo mu Yunivasite muno n’asuubiza nti eky’okuggyayo amagye kyakukolebwa mu bwangu.\nPulezidenti era yasisinkanye akulira olukiiko olufuzi olwa yunivasite, Lorna Magara n’akulira abayizi, Julius Kateregga n’abalagira okukwatagana bagonjoole okusika omuguwa okuliwo mu kiseera kino.\nKateregga yagambye nti ensonga y’obutabinika bayizi ssente kwe bakyanyweredde era tebagenda kukivaako kuba bannaabwe bangi abawanduse olw’ebisale ebiri waggulu. Olukiiko olwabadde lutegekeddwa ku Lwokubiri nga lulimu abaddukanya yunivasite abaakulembeddwa akola ng’omumyuka wa Cansala, Polof. Umar Kakumba n’abakulembeze b’abayizi lwagudde butaka.\nEmbeera yatandikidde ku bayizi abaabadde baleekaanira waggulu nga bwe bagamba nti teri kwongeza bisale. Poliisi yakozesezza ekifuba n’efulumya abayizi era olukiiko ne lutabeerawo. Bannamawulire eggulo baayongedde okuloza ku bukambwe bwa poliisi bwe yabakubye emiggo n’omukka ogubalagala n’ensambaggere ng’ebalanga okukwata amawulire mu yunivasite.\nAbamu ku baamawulire abaayisiddwa obubi kwabaddeko; Lawrence Kitatta owa Bukedde, Chris Semakula owa BBS, ne Allan Kasujja owa BBC. Polof. Kakumba yayongedde okukikkaatiriza nti tebajja kusazaamu kya kwongeza bisale kuba kino kyasalibwawo oluvannyuma lw’okutuula n’olukiiko olufuga abayizi omwaka oguwedde ne bakkaanya okwongeza ebitundu 15 ku buli 100.\nEkyakoleddwa abayizi yagambye nti kikumwamu omuliro abayizi nga beetegekera okulonda kw’abayizi okunaatera okubaawo ng’abamu baagala kulabika ng’abazira basobole okufuna obululu.\nYawolerezza n’ebisale nga bwe biri wansi bwogeraageranya ne yunivasite endala. Okugeza e Makerere omuyizi asoma amawulire asasula 2,500,000/- ate nga bannaabwe aba UCU e Mukono basasula 4,100,000/-.\nKu yunivasite ye Nairobi omuyizi asoma obusawo asasula 17,371,500/- kyokka asoma koosi yeemu e Makerere asasula 2,688,000/- ate e Rwanda asasula 8,000,000/-. Ebyokwerinda eggulo we bwazibidde nga byamaanyi nnyo ku bisulo by’abayizi naddala ekya Lumumba, Mary Stuart, Mitchell Hall ne Nsibirwa.\nBuli muntu ayingira yunivasite ng'ali ku bigere alina okukeberebwa ennyo n'okulaga densite nga bwebeera nga si ya yunivasite oba olina okunnyonnyola ennyo okumatiza abasirikale okuyitawo. Mu ngeri y’emu Palamenti ya Uganda eddamu leero okutuula oluvannyuma lw’omwezi mulamba ng’ewumudde.\nEzimu ku nsonga ezisuubirwa okusooka okuteesebwako mulimu ensonga ya yunivasite y’e Makerere abayizi gye bawezezza wiiki nga beekalakaasa nga bawakanya eky’okwongeza ebisale.\nBasuubirwa okwogera ne ku ttemu erisusse mu ggwanga era Sipiika Rebecca Kadaga y’asuubirwa okukubiriza olukiiko kawungeezi ka leero. Palamenti era esuubirwa okufuna lipooti ku nongoosereza mu mateeka g’ebyokulonda okuva mu kakiiko akakola ku nsonga z’amateeka akukubirizibwa Jacob Oboth Oboth (West Budama South\nMinisita Muyingo avuddeyo ku kya Makerere okwongeza ffiizi


Okubala abantu '20 | ugohio\nOkubala abantu '20\n2020 Census -FAQ\nOkubala abantu okw'ekikungo mu ggwanga lya Amerika okw'omwaka 2020\nEbitonotono ebikwata ku kubala abantu okw’ekikungo mu ggwanga lya Amerika\nOkubala abantu kuno kwatandika mu mwaka gwa 1790 era ne kuddibwangamu buli luvannyuma lw’emyaka kkumi, na guno gujwa. Okw’omulundi guno kwe kw’abiri mu ennya era nga kwategekebwa okubeerawo nga 1 Kafuumulampawu (April), 2020. Bw’oba tewakikola, okyalina okutuusa omwezi gwa Ntenvu (December). Ojja kusabibwa okuddamu ebibuuzo ebikukwatako kko n’abantu abaali babeera mu nju yo nga 1 Kafuumulampawu, 2020. Ebibuuzo bino si bizibu nnyo okuddamu era ebiddibwamu byo bya kukuumibwa nga bya kyama.\nOyinza otya okwetaba mu kubala abantu okw’ekikungo okw’omwaka 2020?\nWaliwo engeri ssatu: oyinza okujjuza ffoomu eyakuweerezebwa okuva mu kitongole ekibala abantu mu mwezi gw’okuna; oyinza okukuba essimu (1-844-330-2020); oba okuyita ku mutimbagano gwa yintaneeti (www.my2020census.gov). Bw’osalawo okuyita ku mutimbagano gwa yintaneeti, genda ku mukutu ogwo waggulu ogoberere ebyo ebikusabibwa. Ojja kusabibwa okuteekamu Census ID eyakuweerezebwa mu bbaluwa (Census ID zibeera ennamba kkumi na bbiri ezikwawula ku balala mu kubala abantu okw’omulundi guno). Bw’oba togirina, koona ku “if you do not have a Census ID, click here” ogoberere ebikusabibwa. Bw’oba omalirizza okuddamu ebibuuzo byonna era n’owaayo ebiddibwamu byo, kyokka n’okizuula nti wandyagadde okutereezaamu katono mu ebyo by’owandiise, okyasobola okuddamu buto n’otereeza by’oyagadde; abakungu mu kitongole ekibala abantu basobola okukwasaganya ebyo byonna by’oba obaweerezza.\nBibuuzo ki by’osabibwa okuddamu?\nOjja kusabibwa okuwa omuwendo gw’abantu abaali babeera mu nju yo ku lunaku lw’okubala abantu nga 1 Kafuumulampawu 2020. Mu kino abategese okubala abantu kuno bagendereramu okulaba nti buli muntu abalibwa omulundi gumu, mu kifo w’ali, k’abe mwana muwere, k’abe nga ssi mwana wo oba nga tomulinaako luganda kasita aba nti yali abeera mu nju yo ku lunaku olwo. Osabibwa okuwandiika amannya gaabwe, nga okulembeza ery’oyo asasula ebisale by’enju.\nOjja kusabibwa okuddamu oba enju mw’obeera n’abantu bo abo waggulu yiyo, okyagisasula oba ogipamgisa. Kino kiyamba okusiiga ekifaananyi eby’enfuna by’eggwanga we biyimiridde kisobozese abo abategekera eggwanga okusalawo obulungi.\nOjja kusabibwa ekikula oba obutonde bwa buli muntu abeera mu nju yo (Gender). Kino kisobozesa gavumenti okutegekera eggwanga, okukwasisa amateeka, mmu na ddala ago agatangira obusosoze.\nEmyaka gya buli muntu abeera mu nju yo (Age) nagyo ojja kugiwaayo. Kino kiyambako gavumenti mu kuteekerateekera abantu abagwa mu myaka egy’enjawulo nga muno mw’otwalidde abaana n’abakadde. Ssinga mubaamu omwana otannaweza mwaka gumu, wandiika zero “0” nga gwe mwaka gwe.\nObuva bw’omuntu (Race). Omuntu ono asibuka ku lukalu lwa Africa, Asia, Europe, oba awalala? Kino kiyamba gavumenti okukwasisa amateeka agatangira obusosoze mu langi. Ojja kusabibwa era oyogere oba omuntu oyo alinamu akalandira akaSipaana era lwa nsonga y’emu eyo waggulu.\nOjja kusabibwa oluganda lw’olina ku buli muntu ali munju yo. Ayinza okuba balo, mukyala wo, mukadde wo, mutabani oba muwala wo, ssenga oba kojja wo, kizibwe wo, oba n’okuba nti omuntu oyo tomulinaako luganda gamba nga omukozi wo oba oyo gw’ogabana naye obugabanyi ennyumba. Kino kiyamba gavumenti okuteekereteekera amaka naddala ago agalimu omuzadde omu, wamu n’ago ageetaaga obuyambi obw’enjawulo.\nBiki ebigendererwa mu kubala abantu kuno okw’ekikungo?\nEkisooka, ebinaava mu kubala abantu kuno bisalawo kinene ku muwendo gw’abakiise abava mu buli Ssaza (State) abatuula ku Lukiiko lw’eggwanga olukulu (House of Representatives) wamu n’abo abalonda omukulembeze w’eggwanga n’omumyuka we (Electoral College). Jjukira nti bano basalawo kinene mu kukyusa obukulembeze bw’eggwanga.\nEky’okubiri, ebinaavaamu bisalawo kinene mu kusala ensalo z’ebitundu gye tubeera (congressional districts, state legislative districts, school districts). Ensalo zino nazo zisalawo kinene ku mbeera y’obulamu bw’ebitundu gye tubeera.\nEra ebinaavaamu bisalawo kinene mu ngeri gavumenti eya wakati (Federal government) gy’egabanyaamu ensimbi eri zi gavumenti ez’ebitundu (State and Local governments) okusobola okuzimba n’okulabirira enguudo kko n’okuddukanya amasomero, amalwaliro, okukuuma obutebenkenvu mu bitundu, wamu n’okutwala mu maaso obuweereza obutali bumu.\nNa buno bukulu...\nOjja kusabibwa era oweeyo n’ennamba y’essimu yo abakungu b’ekitongole ekibala abantu kwe banaayita okukutuukirira ssinga banaabaako kye beetaaze obatangaazeemu mu ebyo by’ozzeemu.\nBw’oba wamaliriza dda okubala abantu b’omunju yo, kyokka nga okyafuna ebbaluwa eziva mu kitongole ekibala abantu, totetemuka. Abakungu b’ekitongole kino bakozesa ebbaluwa okujjukiza abo abatannakikola. Kiyinzika okuba nti we baasindikira ebbaluwa eyo, bye wabaweereza byali tebinnabatuukako.\nOyinza okuba awo nga weebuuza oba okubala abantu kuno kunaalinnya eggere mu nfuna yo ey’akasente gavumenti k’ewa abantu okweyimirizaawo mu budde buno obwa nnabe ya ssennyiga kattira, Covid-19 (stimulus check) bw’oba obadde okafuna: Kikafuuwe! Ebikunngaanyizibwa bikuumibwa butiribiri nga bya kyama, n’olwekyo akasente ako ojja kusigala nga okafuna bwe kanaaba kazze.\nOkumanya ebisingawo ku kubala abantu kuno okw’ekikungo okw’omwaka 2020, genda ku mutimbagano gwa yintaneti www.2020census.gov.\n© 2017 UgOhio Created Cranes Association


Bukedde Online - Besigye awakanyizza eby'avudde mu kulonda n'awa ensonga\nBesigye awakanyizza eby'avudde mu kulonda n'awa ensonga\nAb'akatale ka St Balikuddembe balaajanye o...\nDr. Kiiza Besigye ng’ayogerako eri abaamawulire\nBesigye agaanyi ebyavudde mu kulonda n’agamba nti embeera yonna ebaddewo eraga lwatu nti obululu bwabbiddwa.\nBuno bwe bululu obukyasinze okubbibwa mu byafaayo bya Uganda. Okulonda tekwabaddemu mazima na bwenkanya.\nYafulumizza ekiwandiiko ng’ebyavudde mu kulonda byakalangirirwa n’agamba: we njogerera nga nsibiddwa waka.\nTwetaba mu kalulu kulaga nsi bye tubadde twogera nti, eggwanga litambulira ku bunyazi. Akakiiko k’ebyokulonda kazinira ku ntoli za Gavumenti. Akakiiko tekasobola mirimu ate kawagira abali mu buyinza. “Ebikozesebwa mu kulonda byatuuse kikeerezi, abantu bangi baasanze amannya gaabwe tegali ku nkalala z’abalonzi ate amannya agatamanyiddwa ne gayingizibwa mu nkalala. Eddembe lyaffe okukuba kampeyini lirinnyiriddwa.\nTubadde tutiisibwatiisibwa n’okusibwa mu makomera”, bwe yagambye mu kiwandiiko eri Bannayuganda n’amawanga g’ebweru. Ku lunaku lw’okulonda, yagambye nti emikutu gy’empuliziganya gyaggyiddwaako, mobile money n’eggalwa okulemesa abantu okuweereza n’okufuna ensimbi.\nN’agamba nti ye ne banne baasobeddwa ku Lwokutaano, akakiiko k’ebyokulonda bwe kaatandise okulangirira ebivudde mu kubala obululu nga byawuka ku byalangiriddwa ne bissibwako n’emikono mu bifo obululu gye bwakubiddwa. “Twasazeewo okutegeeza abantu ebituufu ebyavudde mu kulonda ebyabaliddwa ng’ababaka baffe weebali.\nPoliisi yatukutte nze, Mugisha Muntu ne Ingrid Turinawe ne batuggalira e Nagalama gye baatuggye mu ttumbi ne batusibira awaka”, bwe yagambye. N’agattako: kati nsi mu busibe. Ekkubo erijja ewange basuddemu emisanvu. Bansazeeko empuliziganya yonna ne yintanenti. Kye tubaddemu si kalulu wabula okulaga amaanyi g’amagye agawambye dimokulaase.\nYasabye amawanga g’ebweru n’abatunuulizi ababaddewo nga tulonda bagaane ebyakuvuddemu baleme n’okutulyamu olukwe nga bagamba nti okulonda kwabaddemu amazima. Yeebazizza abaamuwagidde ye n’oludda oluvuganya. N’agamba nti dimokulaase ly’ekkubo lyokka erissaawo obufuzi bw’amateeka n’okukulaakulana okwannamaddala. Twongere okukolera awamu okuwakanya effugabbi.\n'Mujjanjabe abalina obulwadde bw'olukonvuba'\nAb'e Mukono bawonye obulwadde obuva ku kasasiro


Bukedde Online - Gwe mbadde nteekateeka okuwasa yanfera omukwano\nGwe mbadde nteekateeka okuwasa yanfera omukwano\nSsuuna Ben ne Vilan bakyavimba\nJazmine alimu omutima omusaasizi\nAdded 28th December 2020\nKIBI abakazi okufuula emibiri gyabwe ebyenfuna. Nze gwe mbadde nteekateeka okugenda mu bakadde be nakizudde luvannyuma nti mufumbo. Nze Isaac Mpungu 30, mbeera Kawempe.\nSiwasanga ku mukyala yenna naye mu 2019 namalirira ne nfuna omuwala eyang'amba nti abeera mu bazadde be. Twatandika okwagalana buli kimu ne nkimuwa ate mu budde kuba nnali musiimye. Yantegeeza nga bwe yali talina musajja yenna ekyannyongera amaanyi ne nkola nnyo okulaba nga simulumya.\nAbadde ajja ewange n'anjoleza engoye n'emirimu emirala nga n'oluusi asulayo ennaku eziwera ate oluvannyuma n'antegeeza nga bw'addayo mu bazadde be wamma ne ndowooleza ddala nti nafuna omuntu. Nga wayise ebbanga, yantegeeza nga bwe yali afunye olubuto ekintu ekyansanyusa kuba ye mwana wange abadde alina okusooka mu bulamu bwange kale ne muwa buli kye yeetaaga obutamujuza.\nN'ebintu ebikozesebwa mu kuzaala ne ssente z'eddwaaliro gye yazaalidde nze nazisasudde ng'amaze okuzaala. Omwaka guno namusabye ategeeze abazadde nga bwe nnali njagala okweyanjula mu butongole olwo n'atandika okwogera ebitakwatagana nti nnindeko naye nga tawa nsonga ntuufu.\nNamugumya nga ndowooza nti osanga yali atidde ssente ne mugamba nti ssente z'okutegeka omukolo nja kubakwasizaako. Yakiwakanyiza ddala ng'agamba nti abazadde balina ssente ezisobola okwetegekera omukolo. Naye nagenze okunoonyereza ng'omuwala bulijjo mufumbo nga ne taata w'omwana omutuufu yamutuuma amannya ate nange ne mutuuma.\nBwe yategedde nti nkitegedde, kwe kunsaba musonyiwe. Ekyasinze okunnuma kwe kuba nti omusajja ono mumanyi kyokka nga bulijjo mmwagalira omukyala mu nsobi. Okuva omuwala oyo bye yankoze, mpulira ng'omutima gw'abakazi gwafudde n'okuwasa kiyinza okuntwalira ekiseera.\nNsaba abakazi bakomye okucanga abasajja kuba buli omu alina omutima gwa njawulo kati nange singa nalumbye musajja munnange ne mubuulira buli kimu oba ne nkaayanira omwana, ekyandizzeeko tekyandibadde kirungi.\nEkkanisa ne bwekwata omuliro tesobola kugwa\nGula bbomba efuuyira weekozese\nWuuno 'mutabani wa Nabbi Kakande' atabulira abayimbi omuziki\nEyambudaabuda nga nfi iriddwa baze yandekamu looko\nYansiba olubuto ne bankwata\nGwe naweerera yanneefuulira


Abakulisitaayo muve mu kumalira obudde mu by'obufuzi mukole emirimu egibagasa, Bishop Ssebaggala abakunze - Watchdog Uganda\nOmulabirizi Ssebaggala wakati nga N'abakulisitaayo b'omuBusabadiikoni bwe Mpumu obuggya\nOMULABIRIZI we Mukono Kitaffe mu Katonda James Williams Ssebaggala akunze Abakulisitaayo okukomya embeera y’okubeera mu by’obufuzi buli kadde, nabakuutira okubaako emirimu gye bakola basobole okwejja mu bwavu.\nMu ngeri yeemu era yasabye abavubuka nabo okukomya okulera engalo n’okwetaba mu mbeekuulo z’ebyobufuzi ze yagambye nti tezijja ku bayamba wabula bakole okufananako nga bajja baabwe bwe baali.\nOkwogera bino Omulabirizi Ssebaggala yabadde mu Busabadiikoni bwe Ngogwe mu Busumba bwe Kisoga saako ne bwe Namuyenje ku kkanisa ya St Paul esangibwa mu Bussabadiikoni bwe Nassuti mu kaweefube gw’aliko ow’okusisinkana abakulembeze oluvanyuma lw’ekkanisa okugibwa ku mugalo.\nYasoose kuggulawo ekizimbe eky’obusubuzi mu Town Councila ya Ntenjeru Kisoga, saako n’okusimba e Jjinja ku kizimbe kye by’obusuubuzi ekyazimbiddwa omusuubuzi Charles Kyesswa.\nOmulabirizi Ssebaggala yagambye nti abantu balina okukola ennyo naddala mu kiseera kino nga egimu ku mirimu gigguddwawo okuva mu muggalo gwa COVID, nagamba nti singa omusuubuzi Kyeswa teyafaayo nadda mu byabufuzi mu kifo ky’okukola yandibadde tabaako kyateekawo ekiyamba ekitundu.\n” Mujjukire nti eby’okunoonya akalulu we biggwa abayiseemu bagenda kukola mirimu egibalonzezza, ate abalonzi ne basigala mu bitundu byabwe, kale bwe mutetegeka nga mukola ebibatwala mu maaso mwenenyanga mwekka” Omulabirizi Sebaggala bwe yakuutidde Abakulisitaayo.\nMukyala w’omulabirizi Tezirah Ssebaggala yakubidde omulanga bannaUganda bonna okufaayo okulwanyisa ekilwadde kya Covid saako n’okukitangira kubanga wekiri tekijja kugenda mangu nga n’olwekyo balina okufaayo enyo okugoberera obukwakkulizo obwatekebwawo ab’ebyobulamu omuli okunaaba mu ngalo, okwambala Masik ne bilala.\nTumukunde asekeredde ab'eTeeso ab'esunga ensimbi ze Myooga, ssi zezigenda okubaggya mu bwavu muswadde


Bukedde Online - Okwekebeza namala kufi irwa baze n'abaana 4\nOmu ku baasooka okuyamba abalwadde ba siriimu Katonda amusasudde\nOkwekebeza namala kufi irwa baze n’abaana 4\nNNAALONGO Dina Biira Rwankore teyasooka kukikkiriza nti alina akawuka ka mukenenya n’okugenda okwekebeza yakiraba nga ekiswaza kubanga mu biseera ebyo ng’okulabika nti olina akawuka kyabanga kya buwemu.\nBiira yagambye nti: “ Okwekebeza namala kufi irwa baana bange bana ne baze n’afa kwe kukkiriza okukeberebwa era bwe nazuula nti nnina akawuka kwe kutandika okumira eddagala nga natandikira ku Septrin. Eddagala lyasooka kummalamu maanyi okutuusa bwe nalimanyiira era abaali bambalidde mu bagenzi baalaba nga ntandise okudda engulu”. Yategeezezza nti mu biseera ebyo waliwo obulimba obwatambuzibwanga nti bw’omira eddagala osooka kukuunyukako nviiri n’enjala ne zivaamu. Kyokka ye bwe yatandika okumira edagala yagenda okulaba ng’akubye ku matu n’atandika n’okukwata enkumbi okulima naye ng’abamulaba bamwogerako nti mulambo ogutambula.\nYasooka okufuna okukaluubirirwa kubanga eddagala yaliggyanga Mbarara mu TASO naye ekitongole kya ICOBI bwe kyaggulawo, yasaba n’akyusibwa n’azzibwa e Bushenyi okutuusa bwe baggulawo ettabi e Kabwohe olwo kwe kutandika okuliggyanga awo.\nRwankore yasangiddwa ne Christopher Rwebuga okuva mu disitulikiti ye Sheema nga bali ku ddwaaliro lya Bushenyi Medical Center ku tabi lyalyo e Kabwohe eriri wansi w’ekitongole kya Integrated Community Based Initiatives (ICOBI) ekyatandikibwawo Dr. Eliod Tumwesigye ne banne.\nBaategeezezza nti okukebera okwatandikibwawo nga kuva nju ku nju kwabawonya kubanga baali batidde okugenda mu lujudde okwekebeza. Rwebuga yategeezezza nti yasooka kulwala musujja n’oluvannyuma n’akubwa kisipi mu bulago, bwe yagenda mu TASO e Mbarara n’azuulibwa nti alina akawuka akaleeta mukenenya. Yasooka kweraliikirira okuleka abaana be abato naye bwe yabuulirirwa n’atandika okufuna obujjanjabi okuva mu TASO e Mbarara oluvannyuma n’agenda e Kitagata gye yava okwegatta ku ICOBI.\nYaweebwa omulimu gw’okubuulira abantu obukulu bw’okwekebeza akawuka ka Mukenenya nga ne mukaziwe yamukebeza ne batandika eddagala. Rwebuga yategeezezza nti abaana be yeeraliikiriranga babakuzizza ng’asembayo kati ali mu ttendekero ly’ebyemikono Omu ku batandisi ba ICOBI, Dr. Eliod Tumwesigye yategeezezza nti oluvannyuma lwa mugandawe okufa Mukenenya yasalawo ne banne okutandikawo Integrated Community Based Initiatives (ICOBI) nga kyatandikira mu bizimbe by’eddwaaliro e Bushenyi ebyabaweebwa Obulabirizi bwa Ankole.\nDr Tumwesigye yategeezezza nti mu budde obwo abantu baali baddukira Kitagata okunywa amazzi ago n’okugenda e Ssembabule ew’omukazi Nanyonga eyagabanga ettaka ng’agamba nti livumula. Nga batandise ekitongole kino kyayambanga ku TASO eyali mu Mbarara ng’abantu bakaluubirirwa okugenda e Mbarara okwekebeza. Dr. Viana Namanya nga y’akulira eddwaaliro lya Bushenyi yategeezezza nti kati mu Bushenyi ICOBI balabirira abantu 5,000.\nYategeezezza nti ekisinze okusiba akawuka mu bitundu bya Bushenyi kwe kuba nti abantu bayitirizza okwegadanga okutali kwa buvunaanyizibwa naddala mu bavubi n’abakazi abeetunda mu bibuga nga Mbarara, Bushenyi ne Ishaka


Bp. Ssebaggala asiimye Gav't ya NRM olw’enkulaakulana...\nEyawambye omwana e Masaka bamukwatidde Kyengera...\nZulaika Nakanjako,30, omutuuze w’e Kyebando mu Katale zooni ng’alina woteeri mu Kibe zooni mu Kampala y’akwatiddwa poliisi y’oku Kaleerwe oluvannyuma lw’okukuba omwana wa mwannyina Zaina Namul,i 5 n’amusuula mu nva ezamwokyaomukono.\nNakanjako okukwatibwa waliwo omukyala omutembeeyi w’e ngoye Anet Bukirwa eyalabye omwana ng’omukono guleenya ensonga nazitwala ku poliisi .\nBukirwa omutuuze w’e Kawanda yategeezezza nti yabadde atambula n’asanga omwana ng’omukono gwayokeddwa era olwamubizizza kye yabadde n’amutegeezza nga ssenga we bwe yamukubye n’agwa mu nva. Yagasseeko nti olw’okuba muzadde kyamuwalirizza ensonga okuzitwala ku poliisi n’ekwata Nakanjako.\nNakanjako ng’ali ku poliisi yagambye nti Namuli mwana wa mwanyina Sulaiman Lukwago ng’era yamukuzizza okuva obuto ng’omwana byayogera nti yamukubye n’amusuula mu nva si bituufu waliwo ababimuteekamu olw’ebigendererwa byabwe ebirala.\nYagasseeko nti ye talina mwana ku nsi ng’era omwana wa mwanyina gw’atwala ng’omwana we nga tasobola kumutulugunya .\nWabula omwana yategeezezza abasirikale nti ssenga ye yamukubye nagwa mu nva z’ebijanjaalo .


Eiktundu Ekyekkumi Nebibiri\nOKUSABA OBUYAMBI OKUVA ERI ABAGALWA BAKATONDA\nMazima okusaba ekintu kyonna – okuva eri abagalwa baktonda – kujja mungeri eziwerako ezenjawulo. Ezimu kuzo:\n1- Okusaba omuntu okubeera nga atuyamba mukuzimba enyumba oba okutunyweesa.\n2- Okusaba omuntu omulamu okubeera nga atusabira katonda nokumusaba okutusonyiwa.\nEbifananyi ebyo ebibiri byegatta wamu mukubeera nga ekisabibwa kyamubutonde, kimanyiddwa era nga n’oyo asabibwa musobozi wakutuukiriza ekyo ekimusabiddwa, ate nebyawukana mukubeera nga okusaba okusooka kukwaatagana nansi ate okwoku-biri kukwaatagana nankomerero.\n3- Okusaba omuntu omulamu okukola omulimo gwonna awatali kukozesa makubo agamanyiddwa, nga bwetuyinza okumusaba okuwonya omulwadde awatali kokozesa ddagala, oba okumusaba okukomyaawo ekintu ekibuze awatali kukinoonya, oba okumusaba okusasula ebbanja awatali kukola mulimo oguyinza okuleeta essente.\nAmakulu nti tumusaba okukola omulimo mungeri yamagero awatali kukozesa makubo agabulijjo agamanyiddwa.\n4- Okusaba omuntu eyafa okubeera nga atusabira katonda, naye nga okumusaba kuva mukukakasa kwaffe nti omuntu oyo mulamu agabirirwa munsi eyenkomerero.\n5- Okusaba omuntu okubeera nga yeyambisa obuyinza bwakatonda – obwo bweyamuwa – okutuwonyeza omulwadde waffe oba okutuddiza ekyo ekyatubulako, nebirala.\nEbifananyi ebyo ebibiri nabyo, bifananako nga ekyokubiri nekyokusatu wabula enjawulo wakati waabyo, kwekubeera nga okusaba okuli mubiri, kuva mumuntu mulamu akyaali kunsi gwetulabako, ate wano kuva mumuntu mufu mukulabika naye ate mulamu mubutuufu.\nKale okusinziira kw’ebyo, tekisoboka kusaba mufu kutuyamba – mubintu ebyokunsi – nga akozesa amakubo agabulijjo agamanyiddwa era agalabibwaako kubanga omuntu bwamala okufa, aba akutuse nebintu ebyokunsi ebirabibwaako ebikozesebwa.\nOwange ggwe omusomi ewekitiibwa, egyo gyemiteeko etaanu gyetuyitiramu okusaba obuyambi, estu mujjo, gyeyawulidde namuntu mulamu kuno kunsi, ate ebiri negyeyawulira namuntu munsi eyonkomerero.\nEkiseera kino, tugenda kwogera kubifananyi ebisatu ebisooka, n’oluvanyuma, mukitundu ekijja, tujja kwogera kukusaba obuyambi okuva eri abagalwa baktonda – abalamu munsi eyenkomerero.\nKuno kwekunonyereza kumiteeko esatu:\nMazima okusaba obuyambi okuva mubalamu, munsonga zaffe ezokunsi ezimanyiddwa, y’emu kunsonga ezireeta okugunjuka nokukulankulana mubantu, kubanga obulamu bwabantu muno munsi buyimiridde kukuyambagana, era nenkolagana eyomunsi eri kubintu ebirabwaako.\nEnnamula eyekifananyi ekyo, neyolefu nyo kubanga teri muntu yenna yajitamwa, wadde okujawukanako, wabula nga okunonyereza kwaffe bwekuyimiridde kukwesembesa Qur’an ne hadith, tujja kwesembesaayo ne Aya emu yokka.\nDhal Qarinain bweyayagala okukola ejjiji erinabakingiriza okulumbibwa kwa “Yaajuuja” ne “Maajuuja”, yagenda eri abantu abomukitundukye, n’abagamba:\n“Munyambe mumpe obusobozi nteeke wakati wammwe nabo ejjiji”.()\nMazima okweyambisa omuntu omulamu – muno munsi – okubeera nga akusabira okuva eri katonda ebintu ebirungi n’okukusonyiwa, kiri mubintu ebimanyiddwa ebitalimu kwawukana, era Qur’an ekyogerako mubitundu bingi. Bw’osoma Qur’an nga wetegereza, asanga Aya nyingi eziraga nti baNabbi baalina enkola eyokusabiranga ebibiina byaabwe obulungamu nebirala ebirungi, oba nebibiina byaabwe byenyini byaali bisabanga baNabbi babyo okubisabira katonda nebirungi nokubisonyiwa. Aya ezogera kunsonga eyo nyinji, era nga zirimu emiteeko:\n1- Oluusi katonda yye kenyini alagira Nabbiwe Muhamad (s.a.w) okubeera nga asabira abekibiinaakye okukisonyiwa:\n“Basonyiwe, era obasabire katonda naye abasonyiwe, era obebuuzeeko munsonga”.()\n“Kiriza obweyamo bwaabwe, obasabire katonda okubasonyiwa, mazima katonda musonyiyi era musaasizi”.()\n“kwaata Saddaaka okuva mummaali yaabwe, obatukuze nayo era ojiyinjiwaze nayo, era basabire, mazima okubasabiraakwo, butebenkevu bwaabwe, era katonda awulira era mumanyi”.()\nMu Aya eyo, katonda omugulumivu, alagira Nabbiwe Muhamad (s.a.w) abeere nga abasabira kubanga okubasabiraakwe kuleeta obutebenkevu mumitima gyabwe.\n2- Ate mubisera ebirala, baNabbi baali balaganyisanga abalina ebyonoono okubasabira katonda okubasonyiwa mubiseera ebisaana. Nga katonda bwagamba:\n“Okujjako ekigambo kya Ibrahim kyeyagamba taatawe nti nja kukusabira okukusonyiwa”.()\n“Nja kukusabira omulezi wange okukusonyiwa, mazima yye yavadda nga anyanukula”.()\n“Tekwaali okusaba kwa Ibrahim kweyali agenda okusabira taatawe okwokumusonyiwa wabuli kwaali kundagaano gyeyamu-laganyisa”.()\nAya zino ezekitiibwa, ziraga nti Banabbi baali basanyusanga abakozi bebibi nokubasabira okubasonyiwa okutuusa Nabbi Ibrahim bweyalaganyisa “Azar” okumusabira katonda okumusonyiwa, naye bweyalaba nga akyaganidde kukwesinza amasanamu, byeyali amulaganyisizza yabivaako kubanga mubulombolombo bwokwanukula okusaba, asabirwa alina okubeera nga akkiriza Allah owekitiibwa.\n3- Mazima katonda yalagira abaali balina ebyonoono, bagenda awali Nabbi (s.a.w) abeere nga abasabira okubasonyiwa kubanga katonda abasonyiwa olwemikisa gy’okusaba kwaNabbi (s.a.w).\n“Singa mazima bbo, mukiseera kyeberyazamanyirizaamu emitima gyaabwe, baakujjira, nebasaba katonda okubasonyiwa n’omubaka n’abasabira okubasonyiwa, balisanze katonda nga musonyiyi era musasizi”.()\nMubutuufu, Ayaki eneyolefu okusinga eyo katonda mwalagirira abonoonyi – mukibiina kino – okugenda awali Nabbi (s.a.w) babeere nga bamusaba abasabire katonda okubasonyiwa?!\nOkujja eri Nabbi (s.a.w) nokumusaba okusonyiyizibwa kulina emigaso ebiri:\nOgusooka – kireetera omuntu okufuna okugonda mumutimagwe n’okugondera omubaka wakatonda(s.a.w) oluvanyuma lwokwe-yongera okulaba obugulumivu bwaNabbi nekitiibwakye ewakatonda(s.w) kubanga okusaba kwaNabbi kuviirako okusonyiwa kwakatonda. Nokutwaaliza awamu, ... okusembera awali Nabbi, n’okumusaba okusonyiyibwa, kuleetera omuntu okugonda era nekuleetera omuntu okugoberera ekigambo kyakatonda:\n“Mugondere katonda, era mugondere n’omubaka”.()\nOgwokubiri – Mazima ekyo kifunyisa Nabbi ekitiibwa eri ekibiina era nekibalaga okutegeera nti nga okugabirirwa okwomunsi bwekuyimiridde kunsoonga ezimanyiddwa era nabwekityo ensonga zeddiin ziyimiridde kunsonga ezeyawulidde, nga edua ya Nabbi namadua g’abo abagalwa bakatonda.\nEnjuba bw’ebeera nga y’evaako ekitangaala, n’okwookya nobusobozi, era ebirungi ebyo byonna nebibeera nga bigasa abaddu baktonda naye nga yyo yensonga, nebirungi byakatonda bibuna abaddube kulwaNabbi(s.a.w).\nMazima ensi eno gyetulabako, etambulira kunsonga. Era ebirungi byonna, ebyensi nebyenkomerero, bitutukako naye nga biyitira munsonga ezibisaana.\n4- Tweyongera okufuna okuva muzimu ku Aya ezekitiibwa nti abasiramu baali bajjanga awali omubaka wakatonda (s.a.w)lubeerera era nga bamusaba okubasabira katonda okubeera nga abasonyiwa. Abasiramu bwebaawa abananfuusi amagezi, nabo babeera nga bajjangako eri Nabbi (s.a.w) bamusabe abeere nga abasabira katonda owekitiibwa abasonyiwe, baagaana, nga katonda bwatutegeeza:\n“Era bwebaba bagambiddwa nti mujje, omubaka wakatonda abasabire, bakyuusa emitwe gyaabwe, era obalaba nga bakubayo mabega, era nga bwebeekuluntaza”.()\n5- Aya ez’ekitiibwa ezimu, zikakasa nti abantu baali bafuna omugaso – nobutonde bwaabwe – ogwenjawulo okuva mudua zaNabbi(s.a.w) era baali bamusabanga abasabire katonda okubasonyiwa, namadua amalala era n’abeera nga yabaanukulanga awatali kuddizibwa kusaba kwaabwe.\nAbantu baali bakirengera bulungi nti emikisa gyakatonda nokusasirakwe bibatuukako kulwakusaba kwabaNabbi nga okulungama kw’abantu bwekuli. Era abantu kwebaasinziira okubeera nga bajja gyaali abasabire okubasonyiwa, nga bwetukisanga muQur’an eyekitiibwa – mukyafaayo kyabaganda ba Yusufu oluvanyuma olwokweyisa obubi eri muganda waabwe:\n“Baagamba: taata waffe, tusabire okusonyiyizibwa ebyonoono byaffe, (kubanga) twaali basobya. N’agamba, njakubasabira omulezi wange abasonyiwe, kubanga, y’emusaasizi, omusonyiyi”.()\n6- Waliwo Aya ezekitiibwa, Allah mweyeekeseza Nabbiwe (s.a.w) okusabira abananfuusi abo abaali bakyaali kukwesinza amasanamu kubanga okwesinza kwaabwe okwebintu ebirala ebitali katonda, tebikkirizisa katonda kubeera nga abasonyiwa, Nabbi k’abeere nga abasabidde okusinziira kubujulizi obulaga nti okusaba kwaNabbi kwanukulwa okujjako eri omuntu akyaganidde kukwesinza amasanamu, kubanga kwo kugaana okwanukulwa kwedua. Nabbi (s.a.w) okusabira bamushirikiin, kufaananako nenkuba ennungi etonnya kulwaazi olutakkiriza nkuba. Allah agamba:\n“Nebwonobasabira okubasonyiwa emirundi ensanvu, katonda tagenda kubasonyiwa”.()\n“Kyekimu gyebali, k’obeere obasabidde okubasonyiwa, oba tobasabidde, katonda tagenda kubasonyiwa.”()\n“Era ebibonerezo bwebyamala okubajjira, baagamba: Musa, tusabire katondawo nga bwekyakulaganyisibwa (nti buli lwosaba oyanukulwa). Bwon’oba atujjeeko ebibonerezo bino, tujja kukukkiriza era tujja kuta abaana ba Israel (bebaali bakozesa emirimo)”.()\nAb’onoonyi baasaba Nabbi Musa (a.s) okubasabira era ekigambo ekigamba “nga bwewalaganyisibwa” kiraga nti baali bamanyi nti katonda yamulaganyisa.\nAte ekigamba nti “tusabire katondawo”, kirimu endowooza bbiri:\n1- Okugamba Musa (s.a.w) abasabire katonda abajjeko ebibonerezo nga akozesa kkubo lyabyamagero, era ekyo kiraga nti bakakasa obusobozi bwa Musa – nga yeyambisa obusobozi bwakatonda,\nEra endowooza eyo bw’ebeera entuufu, Aya eyo eba ekwaatagana kumuteeko ogwokusatu – era nga kwekweyambisa omuntu omulamu okukola omulimo ogw’amagero.\n2- Okubeera nga baamugamba abasabire busabizi awatali kuyita mungeri yamagero, katonda abajjeko ebibonerezo.\nEndowooza erabika okubeera nga yentuufu, yeyokubiri, kubanga ekitegeerekeka okuva mukigambo “tusabire katonda”, kubeera nga kwaali kusaba busabi katonda kubajjako bibonerezo. Kituufu, ... mu Aya temuli kiraga nti katonda teyayanukula kusaba kwaMusa bamushirikiin kwebamugamba, wabula ekiraga kiri mu Aya ndala.\n7- kitegeerekeka okuva mu Aya ezimu nti abamu mubakkiriza basabira bannaabwe, nga bwekiri mu Aya:\n“N’abo abajja oluvanyuma lwaabwe, bagamba: Ai omulezi waffe, tusonyiwe, n’ebaganda baffe abo abaatusooka okukkiriza”.()\n8- Okwongera kubakkiriza abasaba okusonyiyizibwa, bamalayika nabo abakwatiridde Arish yakatonda, basabira abakkiriza katonda okubasonyiwa. Nga bw’agamba:\n“Abo abakwatiridde Arish, n’abo abajetolodde, batendereza amatendo gomulezi waabwe, era bamukkiriza, era basabira abakkiriza okusonyiyizibwa: Ai omulezi waffe, wabunyisa buli kintu okusasira n’okumanya. Kale sonyiwa abo abakwenenyeza, nebagoberera ekkubolyo, era bawonye ebibonerezo byomuliro – Jaheem”.()\nKale, okusinziira kw’ebyo, kibeera kirungi nyo okugoberera abo ab’ali kunkola katonda gyasiima, abasabira abononyi okusonyi-yizibwa.\nEbyo byebikutte kukifaananyi ekisooka nekyokubiri.\nBino byebikwaata kukifaananyi ekyokusatu:\nEra kwekweyambisa omuntu omulamu – asobola okukola ebyamagero abalala byebatasobola – mukutuukiriza.\nOmulimo gwonna awatali kukozesa makubo agamanyiddwa, nga okuwonya omulwadde nokufulumya amazzi okuva awantu awakalu, nebirala ebifananako n’ebyo.\nAbamu mubawandiissi abebittibwa, balowooza nti ekifananyi ekyo kiyingira mukifananyi ekyokubiri era nga bagamba nti ekigendererwa mukyamagero y’emuntu okusaba katondawe okumuwonyeza omulwaddewe oba okumumalira ebbanjalye, nebirala, kubanga ebikolwa ebyo byeyawulidde kukatonda yekka owekitiibwa, era okusaba Nabbi oba Imam, kubeera kubayitiramu buyitizi naye nga katonda y’asabibwa.\nNolwekyo, buli lwetuteeka ekikolwa kyonna kuNabbi oba ku Imam, bbo bayitirwaako buyitirwa naye nga mubutuufu, bya Allah owekitiibwa.()\nOkujjako nti muQur’an mulimu Aya eziraga nti okusaba baNabbi n’abagalwa bakatonda okubeera nga bamala ebyetaago, nsonga ntuufu era nkakafu, kubanga bwetuba tusabye ma – asumu (atakola byonoono) yennyini – asobola okukola ebyamagero – okuwonya omulwadde, - eyalemererwa okuwona – ekyo kituukirira nabuyinza bwakatonda n’amaanyige.\nKituufu, Qur’an etwaala okuwonya nga kiri mw’ebyo ebyeyawulidde kukatonda. Era ky’eva egamba:\n“Era bwemba ndwadde, (Allah) yenannyini kumponya”.()\nNaye ate ekiseera ky’ekimu okuwonya kuteekebwa kuQur’an nekumubisi gwenjuki. Nga bwegamba:\n“Era tussa muQur’an ekyo ekiwonya, era nga kyakusaasira eri abakkiriza”.()\n“Afulumya okuva mumbuto zaazo eby’okunywa ebirina lanji ezenjawulo, naye nga mulimu okuwonya eri abantu”()\n“Mazima okubuulirira kubajidde okuva eri omulezi wammwe nokuwonya ebyo ebiri mubifuba”.()\nMpozzi ekyebuuzibwa: tugatta tutya wakati wa Aya ezo?\nOkuddamu: endowooza entuufu mukugatta Aya ezo, - ezigamba nti okuwonya kweyawulidde katonda ate ezimu nezigamba nti omubisi gwenjuki neQur’an, nokubuulirira ebigambo byakatonda, nabyo biwonya – kwekubeera nga tugamba nti katonda owekitiibwa yenannyini kuteeka mukisa nakuwonya mubintu byonna, era nga ekyo akikola kululwe awatali kwesigamira kukintu kyonna wabula yesigamira kubuyinzabwe mubintu byonna. Ate omubisi gwenjuki, Qur’an, nokubuulirira kwakatonda, byonna bigasa, wabula kulwabuyinza bwakatonda omugulumivu.\nEndaba y’obusiramu – eri ensi n’obulamu – etwaala ebintu byonna nti okugasa kwaabyo kuyimiridde kukwagala kwakatonda, era nga obusobozi bwaabyo bwebuyimiridde kubuyinza bwakatonda owekitiibwa era nensonga zonna, ezebyobutonde nemuddiini, tezirina bwetwaaze bwonna zo nga kulwaazo.\nKale okusinziira kw’ebyo byetulabye – mukwesigamira kuQur’an nekumagezi – tewali kigaana Allah kuwa baNabbi neba Imam (a.s) busobozi nga bweyabuteeka mumubisi gwenjoki neddagala eryebika ebyenjawulo, nebisobola okubeera nga biwonya.\nTunulira abantu abakola ebyewunyisa, olowooza busoboziki bwebalina kukubikola? Era kiki ekigaana katonda okusukkulumya banabbi neba Imam(a.s), n’abawa obusobozi bwokuwonya, n’obusobozi obwokukola emirimo egyisamaliriza amagezi g’abantu nokumenyawo ensonga zobutonde?!!\nMazima obusobozi bwabanabbi neba Imam (a.s) kukuwonya omulwadde n’kukola emirimo egyeyawulidde, tekijjaawo kubeera nga katonda yenannyini buyinza nabusobozi obusembayo era nga yensonga eyabuli kintu, kubanga okubawa obusobozi obwo muno munsi, abubawa lwakyetaago ekiriwo n’omugaso ogunaavaamu.\nMuQur’an eyekitiibwa, mulimu Aya eziraga nti abantu baali bagendanga eri banabbi – n’abalala abatali baNabbi – nebabasaba okukola ebyewunyisa. Nga Aya zino:\n“Twassa eri Musa, mukiseera awo abekibiinakye webaamusabira okunyweesebwa, nti kuba n’omuggogwo kujjinja”.()\nAya eyo eraga nti Abaana ba Israel baasaba Nabbi Musa (a.s) mukiseera kyekyeeya okubafunira amazzi mungeri eyamagero etamanyiddwa mubantu. Era okiraba bulungi nti tebaamugamba nti Saba katonda atunyweese, wabula baagamba yye kennyini awatali kuyita munsonga nemumakubo agamanyiddwa. Mukiseera ekyo, katonda yamulagira okukuba ejjinja, nerivaamu amazzi mungeri eyewunyisa eyamagero. Allah agamba:\n“Nemuvaamu ensulo kumi nabbiri”()\nNe Aya esinga eyo obwanjulukufu, yeyogera ekyafaayo kyaNabbi Sulaiman(a.s) mukiseera kyeyasabiramu abo abaaliwo okuleeta entebe ya Baliqiis awamu n’obuzibu obwaali mukugireeta.()\nEkyaali ekigendererwa kya Sulaiman (a.s) kwekuleeta entebe mungeri etali yabulijjo, era nekituukirira nga bweyakyagala. Allah agamba:\n“Yagamba oyo alina okumanya okuva mukitabo: nze nja kujiikuleetera oluberyeberye lwokutemya kweriisolyo. Bweyamala (Sulaiman) okujiraba (entebe) nga eri waali...”()\nJukira nti ensonga gyetuliko, yendowooza y’abantu abamu abagamba nti emirimo emyangu egimanyiddwa gyejabantu gyokka, naye emirimo egitasoboka kukolebwa nabuli omu oba egikolebwa mungeri eyamagero, gyeyawulidde katonda yekka. Mubutuufu, eyo nsobi, kubanga ekipimo ekyawula wakati webikolwa byakatonda nebyomulala, kwekwetongola nobutali kwetongola mubyo.\nEmirimo egyobwakatonda gyeejo omukozi gy’akola – era nga ye Allah – awatali mulala kujeyingizaamu n’obuteyambisa busobozi bwabalala.\nAmakulu nti: Emirimo gyakatonda j’ejo omukozi gy’akola nga ali omu yekka era nga talina kaseera keyetagiramu buyambi bwamulala.\nAte emirimo egitali gyakatonda – kagibeere myangu oba mizibu – gy’ejo omukozi waajo gyatasobola kwetongola mukugikola wabula amala kweyambisa buyinza nabusobozi bw’oyo atalina musobozi mulala wagguluwe, nga era yye Allah(s.w).\nNolwekyo, tewali kigaana katonda kusukkulumya bagalwaabe nabusobozi obwokukola emirimo egyewunyisa abalala gyebatasobola. Katonda agamba Nabbi Isa (a.s):\n“Owonya bamuzibe n’abalwadde bebigenge kulwobuyinza bwange, nemukiseera wewazuukiriza abafu kulwobuyinza bwange”.()\nAyaki eneyolefu eyogera kunsonga eyo okusinga Aya eyo?!\nAya ezo zonna ziraga nti abagalwa bakatonda baali balina obusobozi obwo era abantu okubasaba okukola emirimo egyewu-unyisa egyeyawulidde era egyamagero, yali nsonga ekolebwa era nga emanyiddwa.\nOwange ggwe omusomi, tubadde twogera – nokutuusa kati – kubifananyi ebisatu ebyogera kukweyambisa abagalwa bakatonda mubulamu bwaabwe nga twesigamira kuQur’an eyekitiibwa era omaze okukitegeera nti Qur’an eyekittibwa eraga obutuufu bwebifaananyi ebyo mu Aya eziwerako.\nAte ebikwaata kubifaananyi ebibiri ebisembayo ebikwaata kukweyambisa emyoyo emitukuvu, bijja mukitundu ekijja Inshallah.\n() 18: 95.\n() 3: 159.\n() 60: 12.\n() 60: 4.\n() 19: 47.\n() 9: 114.\n() 63: 5.\n() 9: 79.\n() 63: 6.\n() 7: 134.\n() 59: 10.\n() 40: 7.\n() kashiful Iritiyaab: pg. 274.\n() 17: 82.\n() 16: 69.\n() 10: 57.\n() 7: 160.\n() Nabbi Sulaiman yali Gordan ate Balqiis yali Yeman.\n() 27: 38.\n() 5: 110.


Bukedde Online - Abatuuze b'ekira basomeseddwa ku ngeri gye bagenda okuganyulwa mu nkola ya MYOOGA\nAbatuuze b'ekira basomeseddwa ku ngeri gye bagenda okuganyulwa mu nkola ya MYOOGA\nOmubaka Kato ekyenda bakizzizza munda n'asekerera abamuvuganya\nOmusuubuzi mu Kikuubo yeekyaye n'aleega ek...\nAdded 10th July 2020\nMINISITA omubeezi akola kunsonga z'ebibiina byobwegassi Kyeyune Haruna Kasolo, akubiriza abantu okwebereramu nga bakola ebintu ebibaggya mu bwavu kibayambeko okukulakulana.\nMinista Haruna Kasolo ng'asomesa ku kwekulaakulanya n'enkozesa y'ensimbi za MYOOGA\nKasola agambye nti kyenyamiza nnyo abantu okukeera ne boogera ku byobufuzi paka obudde okuziba kyokka nga n'oluusi abantu beboogerako tebabategeera ekintu kyagambye nti kyekimu kubisinze okukuumira abantu mu bwavu.\nKasolo okwogera bino abadde Kira Municipality bwabadde asomesa abantu abakola emirimu egifanagana okwemanyiiza enkola eyokutereka olwo basobole okuyambibwako ensawo ya President emanyiddwa nga Presidential Initiative on Wealth and Job Creation gyetuuma "EMYOOGA"\nEnkola eno ey' EMYOOGA yakukola ku bantu abetegese nga batandiseewo ebibiina ebyenjawulo nga batandise okutereka ku ssente ku akawunti zaabwe eranga buli kibiina kyakuweebwa obukadde 30 okwongereza kuziterekebwa ekibiina.Ayongeddeko nti enkola eno terina muntu yenna gwesosola naddala mubibiina byebyobufuzi.\nAlfred Ejanu Eboko nga yakulira ebyensimbi nenzirukanya yemirimu munkola y'e MYOOGA ategeezezza nti okusobola okutambuza obulungi ebibiina bino, buli kibiina kikirizibwa okuva kuba memba 7-30 .\nOmukolo guno gwetabiddwako n'omuyimbi Bebe Cool ng'ono akubiriza abaddukanya enkola ey'EMYOOGA okufaayo nnyo okwongera okunyikiza okusomesa abantu abemitendera egyenjawulo kibayambeko okuyingira ekintu kyebateera obulungi.\nRDC wa Wakiso Rose Kirabira avumiridde abantu abatafaayo kunteekateeka eziba zireeteddwa Gavumenti kyagambye nti kirese bangi emabega\nAb'e Kakumiro baanirizza Pulezidenti Museveni n'emizira ng'afundikira okutambula okumaze ennaku mukaaga ng'atalaaga ebintu mwe yalwanira\nDizzy Nuts, eyaliko omuyimbi wa Bebe Cool abbye omwenge mu bbaala: Aliira ku nsiko\nOWINO: Abasuubuzi bakoze eggye erikakuuma


OKWEMULUGUNYA WANO E BUGANDA KUNAKOMA WA BAZUUKULU BA BUGANDA RADIO INTERNET.COM 88.8/89.2\nOno Mutabani wa pulezidenti omugagga enyo abensi ya Switzerland, mu Europe bamulemeseza okuterekayo sente ze neddembe:\nTeodoro Nguema Obiang Mangue, mutabani wa pulezidenti wa Equatorial Guinea bamubuulirizaako mu misango gy’okukukusa ssente z’omuwi w’omusolo n’agulamu ebyobugagga mu mawanga ag’enjawulo mu Bulaaya.\nGAVUMENTI y’e Switzerland etunze emmotoka za mutabani wa Pulezidenti wa Equatorial Guinea ez’ebbeeyi ku nnyondo, ng’egamba nti yazigula mu nsimbi za muwi wa musolo.\nTeodoro Nguema Mangue, nga mutabani wa Teodoro Obiang, afugidde Equatorial Guinea emyaka 40, ye yawambibwako emmotoka ze 25, oluvanyuma lwa gavumenti ya Switzerland okukola okunoonyereza n’ekizuula nti yazigula mu nsimbi za muwi wa musolo mu ggwanga lye.\nEmmotoka zino ezitunula ng’omuntu aboobuyinza mu Switzerland baategeezezza nti zaavuddemu obukadde obusukka mu 20 obwa ddoola, nga zino zaakuzzibwa mu Equatorial Guinea ziweebwe ebibiina by’obwannakyewa ebiyamba abantu baabulijjo abatalina mwasirizi.\nLamborghini Veneno roadster, emu ku mmotoka omwenda zokka ezaakolebwa mu nsi yonna y’emu ku zaasinze okucamula abaguzi. Abadde yaakagivugako mayiro 201, ng’esuubirwamu pawundi obukadde 4.3.\nNguema ye mumyuka wa kitaawe Obiang, wabula ssente z’eggwanga baazifuula za kwejalabya nga bagula ebintu omuli emmotoka, amayumba, engoye n’ebirala naye nga bannansi beerya nkuta.\nOkutunda emmotoka zino kwabadde ku Bonmont Golf & Country Club mu Cheserex okuliraana ekibuga Geneva.\nBino okubaawo, kyaddiridde aboobuyinza mu Switzerland okulangirira mu February w’omwaka guno nti baali bamaze okukola okunoonyereza ku Nguema ne banne abalala babiri kuby’okudiibuuda n’okukumpanya ensimbi z’omuwi w’omusolo era emmotoka ze amatiribona ne ziboyebwa.\nEmmotoka zino zaabadde zisuubirwa okuvaamu obukadde 15.2 obwa Euro wabula gye byaggweeredde nga muvuddemu obukadde 21.9 obwa pawundi.\nFerrari LaFerrari eya kyenvu(2015 ) ne Bugatti Veyron EB16.4 Coupe eya bbululu nga ziri mu luggya lwa Bonmont Golf and Country Club mu Cheserex okuliraana Geneva ekya Switzerland we zaatundiddwa ku nnyondo.\nEmmotoka ezaatundiddwa ku nnyondo, za bbeeyi nnyo nga muno mwabaddemu ebika nga Lamborgin, Ferrari, Rolls Royce n’ebirala.\nEmmotoka ekika kya Lamborgin Veneno Roadster, y’emu ku zaatundiddwa era nga yabadde esuubirwa okuvaamu obukadde buna n’okusoba obw’ensimbi za Bungereza (pawundi), kubanga yali yaakavugibwako mayiro 201 zokka.\nEmmotoka endala ekika kya Ferrari ‘LaFerrari’ yabadde esuubirwa okuvaamu obukadde bubiri n’okusoba obwa pawundi.\nEbika ebirala ebyatundiddwa mwabaddemu;\nBugatti Veyron EB 16.4 Coupe sit. (yafulumizibwa mu 2016)\nFerrari F12tdf ( ya nzigi bbiri nga yafulumizibwa mu 2015)\nAston Martin One-77 Coupe, nga yaakafulumizibwa yali egulwa ssente ezikunukkiriza mu kakadde akamu aka Pawundi.\nKoenigsegg One:1 (yafulumizibwa 2015).\nENGERI NGUEMA GY’AZZE YEEJALABYA\nMutabani wa pulezidenti wa Equatorial Guinea ate era nga ye mumyuka we guno ssi gwe mulundi ogusoose nga babowa ebyobugagga bye mu nsi endala naddala eza Bulaaya.\nOmwaka oguwedde aboobuyinza e Brazil baawamba ensimbi ezibalirirwamu obukadde 16 obwa doola n’amasaawa ag’omulembe ebyaggyibwa ku ttiimu y’abagenyi gye yali akulembeddemu, nga babateebereza okuba nga baali baziggye mu ggwanika lya ggwanga.\nMu 2017, kkooti mu kibuga Paris ekya Bufalansa yasingisa Nguema omusango nga taliiwo ogw’okubba obulindo n’obulindo bw’ensimbi mu ggwanika lya Equatorial Guinnea. Yasalirwa emyaka esatu mu kkomera n’okusasula obukadde 35 obwa doola. Kkooti era yawamba ebyobugagga bye mu Bufalansa ebibalirirwamu obukadde 100 obwa Euro. Wabula Nguema yajulira mu musango guno.\nAkatabo ka Forbes Magazine kaakola okunoonyereza mu 2006 ne kakizuula nti Teodoro Obiang ebyobugagga bye bibalirirwamu obukadde 600 obwa doola, era nga y’omu ku bakulembeze abagagga ffugge.\nMu 2007, America yatandika okumunoonyerezaako, olw’okulya enguzi n’okudiibuuda ensimbi z’omuwi w’omusolo.\nPulezidenti Nguema taata w'ono eyakwatiddwa.\nAkozesa ensimbi z’eggwanga amayumba amatiribona n’okugula ebintu by’okwejalabya ng’ali ne famire ye. Kigambibwa ye ne mutabani we balina ebyobugagga ebirimu obulindo bw’ensimbi mu Bufalansa.\nMu 2011, America ne Bufalansa zaawamba ebyobugagga bya Obiang ne mutabani we omuli amayumba n’emmotoka.\nMu 2012, ekitongole kya Transparancy Internantional kyakola okunoonyereza ne kizuula nti Equatorial Guinea y’emu ku nsi ezisingamu obuli bw’enguzi.\nObiang yafuna obukulembeze bw’eggwanga lino mu 1979, oluvannyuma lw’okumaamulako kkojjaawe, Francisco Macias Nguema.\nOkuva olwo eggwanga azze alifugisa omukono ogw’ekyuma era mu 2013.\nYeerangirira ko lumu eri abantu Abafrica bafuga nti ye; "Katonda alina amaanyi ku bantu n’ebintu ebiri ku nsi"!\nEggwanga lya Equatorial Guinea lye limu ku mawanga agasima amafuta munsi yonna, wabula nga ssente eziva mu mafuta zigabanibwa abantu aboolubatu abalya Obiang mu ngalo.\nBannansi abasinga obungi baavu lunkupe, abaana bangi bafa tebannaweza myaka etaano, nga n’amazzi amayonjo okugafuna kwa bulumi, ekibasibyeko endwadde eziva ku bicaafu.\nAbatuuze bensi y'Africa kabakikute abaniriza abafuzi abeyongeza okufuga nga bagamba nti bebasobola bokka okufuga obulungi amawanga g' Africa. Yeno abafuzi bano, bagenda nebewaana nga bo bwebafuga so si kubanga bagala nyo okugaggawala naye kubanga balumirwa nyo ensi yabwe.\nAte no ensi eno Switzerland elabika nga esazewo okukwata emmotoka zino kubanga abagagga bano ensimbi enyingi bwezityo mukifo kyokuziteeka mu bank zabazungu bano ate bagenze kuziteeka mu bimotoka. Switzerland yensi mu Europe esinga okuteleka mu bank, ensimbi zabagagga abafunye ensimbi mubuli ngeri zonna munsi zonna. Elabika nga ekutte ebintu bino nezzayo ensimbi zino munsi y'Africa eno enjavu, naye nga emanyi nti ensimbi zino zakukomawo nga zirina kudda nga ziyita mu bank balyoke basobole okuzifuna mu amagoba agawera.\nOkwemulugunya eri Mengo okwogeraganya ne governmenti ya Museveni buli kiseera okumala emyaka 33:


Bannamateeka bagala akakiiko k’eddembe ly’obuntu kanoonyereze ku basirikale – CBS FM\nBannamateeka bagala akakiiko k’eddembe ly’obuntu kanoonyereze ku basirikale\nSheik Abas Kirevu yattibwa basirikale\nBannamateeka baddukidde mu kakiiko k’eddembe ly’obuntu, nga bagala kabeeko kyekakola ku basirikale b’ebitongole ebikuuma ddembe olw’okutta bannauganda ababeera bateberezebwa okuzza emisango egyenjawulo nga tebasoose kutwalibwa mu kooti.\nBannamateeka bano begattira mu bibiina ebyenjawulo okuli Uganda Muslim Lawyers Association, Uganda Christian lawyers’ fraternity, Muslim Center for Justice and Law and the Network for Public Interest Lawyers (NETPIL) bagala akakiiko k’eddembe ly’obuntu kasooke kunonyereza ku nsonga z’a basajja abattiddwa ebitongole by’okwerinda, nga bigamba nti bayeekera ba ADF.\nBasabye ssentebe w’akakiiko Mariam Wangadya asooke kuyita abasirikale kinnomu abagambibwa okwenyigira mu ttemu eryo bennyonyoleko ng’amateeka bwegalagira.\nBawadde eky’okulabirako ekya Sheikh Abbas Kirevu , eyattibwa abasirikale abaali bagenze okumukwata mu maka ge mu bitundu bya Kyengera town council,ku bigambibwa nti yenyigira mu lukwe lw’okutendeka abaatega bbomu mu Kampala omwafiira abantu 7 n’abalala abasoba mu 30 nebagenda n’ebisago eby’amaanyi nga 16th November 2021.\nBannamateeka bano bagamba nti ebitongole ebikuuma ddembe okutta abateeberezebwa okwenyigira mu bumenyi bw’amateeka awatali kubatwala mu kooti, kubeera kuyisa lugaayu mu ssiga eddamuzi.\nBagamba nti ne ssemateeka w’eggwanga ekitundu No. 22(1) kagamba nti tewali muntu ateekeddwa kusanyizibwawo bulamu bwe, okuggyako nga kooti yemusalidde.\nPresident w’ekibiina ki Uganda Muslim Lawyers Association Ali Kankaka ne Muslim Center for Justice and Law Umar Nyanzi bagamba nti obusiraamu ddiini ya mirembe, ebikolwa eby’obutujju tebikkiririzaamu, nti naye mu kiseera kino abayeekera ba ADF abakwatibwa bazze bateeberezebwa okuba nga berimbika mu kusomesa eddiini nebakola obutujju okusiiga obusiraamu enziro.\nBagamba nti okuva mu mwaka gwa 2021 abasiraamu bangi bazze bakwatibwa nebasibibwa mu makomera n’abandi okuttibwa, buli lwewabaddewo abanene mu gavumenti abattibwa okuli Eyali omwogezi wa poliisi Andrew Felix Kaweesi, eyali omubaka wa Lira municipality Ibrahim Abiriga n’abalala.\nSsentebe w’akakiiko ka human rights commission Mariam Wangadya abasuubizza okutunula mu nsonga zabwe abeeko kyakola.


Bukedde Online - Kirumira alangiridde okuvuganya MinisitaKyambadde ku bubaka zaabike emipiira\nMOHAMMAD Kirumira olwamusalidde ekibonerezo ky’okumuggyako amayinja abiri, n’alangirira nti asazeewo kuyingira mu byobufuzi avuganye minisita Amelia Kyambadde ku kifo ky’obubaka bwa Palamenti mu Mawokota North.\nMinista Amelia Kyambadde ne Kirumira Muhammad\n‘Abataka b’e Mawokota bansabye nneesimbewo era nange sijja kubatenguwa nsazeewo mbaweereze mu palamenti’, Kurumira bwe yategeezezza.\nYagambye nti akimanyi nti minisita Kyambadde muntu wa nsimbi era ye nga Kurumira tayinza kumwenkana mu byansimbi naye ebinaddirira byakusalwawo balonzi mu kalulu.\nYagambye nti tajja kukubisa bipande kuba ye ye kipande naye ne bwe kinaaba kyetaagisa kalulu kukanoonyeza ku kagaali ajja kukisobola.\nYeegeraageranyizza ku bantu be byafaayo mu Bayibuli nga Daudi eyatta Goliyaasi, nti baali bamunyooma naye yatta omusajja nnaggwano n’ayogera ku Yesu nti yazaalibwa mu kiraaro kya nte naye yajja n’obubaka n’afuna abagoberezi abatamanyiddwa bungi na buli kati.\nYayogedde ku by’ensimbi n’agamba nti abantu abaagala byakola bajja kuzimuwa entonotono n’awa ekyokulabirako nti mikwano gye abali ebweru w’eggwanga baamuweerezza dda obubaka nga bamuwagira nti ekiseera bwe kinaatuuka, bajja kumukwatizaako ku byensimbi.\nKirumira agamba nti ng’oggyeeko okukiikirira ekitundu kya Mawokota North, ayagala kugenda mu palamenti alwanirire embeera y’abaserikale ba poliisi omuli ensasula embi, okusula obubi, obusosoze n’ebirala ebibanyigiriza.\nYagambye nti ayagala kusisinkana pulezidenti Museveni amusabe amuyambeko okumwanguyiza okuwummula emirimu gya poliisi ate awummule n’amayinja ge agaamuggyiddwaako era yeeyambise omukisa guno okumutegeeza kawukuumi akyali mu poliisi.\nYayogedde ku bukulembeze obupya mu poliisi n’agamba nti butambula bulungi nti kyokka bukyalina omulimu munene okutereeza ekitongole kino kuba kikyalimu abantu abakyamu bangi abeetaga okugobamu.\nKirumira kkooti ya poliisi gwe yawadde ekibonererezo ky’okuggyibwako amayinja abiri oluvannyuma lw’okusingisibwa emisango eno, agaanyi okukkiriza ekibonerezo n’ategeeza nti ajja kujulira.\nEmisango egyamusinze kuli; okulaga abasibe okuli n’owa poliisi eri ab’amawulire, okukozesa obubi obuyinza bwe n’agoba abatuuze ku kyalo, okulagajjalira omulimu gwe ekyavaako abasibe okutoloka, n’okulya enguzi.\nWabula yaggyiddwaako emisango ena okuli; okubba capati, ogw’okuggya enguzi ku Hassan Kayongo, okukwata Kefa Awongi n’amuggyako enguzi ya 41,000/-, okulya enguzi ku George Kalera ya 1,300,000/, n’okuggya enguzi ku Robert Kaleeefu.\nOmuduumizi wa poliisi mu ggwanga, Martin Okoth Ochola yategeezezza ababaka ba palamenti nti enneeyisa ya Kirumira yeetaaga kukolwako nnyo kuba bamubuuliridde emirundi egiwera naye agaanyi okukyusaako.\nYagambye nti kyabadde kituufu Kirumira okumuwozesa nga tewali b’amawulire kuba buli lw’alaba kamera yeefuula bbereeje kyokka n’avumirira ekikolwa ky’okukuba bannamawulire abaabadde ku mulimu gwabwe era n’asuubiza nti ajja kukinoonyerezaako.\nBungereza eri ku Bwakatonda\nKCCA egobye abakolera ku luguudo lwa Nakivubo\nAb'e Makindye - Ssaabagabo bawaga kutikka Mayiga tanuulu


Bukedde Online - Bannamityana balabuddwa okusibwa abataweerera baana\nBannamityana balabuddwa okusibwa abataweerera baana\nOmuwaabi wa Gavt. mu gw'abatujju bamukubye amasasi agamuttiddewo\nBukedde FM ereese ettu\nMinisita w’ebyenjigiriza, Jessica Alupo alagidde poliisi n’abakulembeze ba disitulikiti y’e Mityana okutandika ebikwekweto okufuuza abaana abatasoma ne bazadde baabwe nabo bakwatibwe bavunaanibwe.\nBino yabyogeredde ku ssomero lya Mityana SS erimanyiddwa nga Namukozi mu kibuga Mityana, bwe yabadde akiikiridde Pulezidenti Yoweri Museveni okutongoza ebizimbe galikwoleka eby’essomero lino.\nMinisita yagambye nti kyennyamiza okulaba nga yadde Gavumenti etadde ensimbi mu byenjigiriza, waliwo abazadde abatafaayo kukozesa mukisa guno, olwo ensimbi eziteekeddwaamu ne zifiira bwereere.\nYanokoddeyo ebitundu nga eby’oku nnyanja n’ebiseera eby’obutale ng’eno abazadde gye batuma abaana mu biseera eby’okusoma.\nBino okubeerawo abakulembeze ba disitulikiti eno okwabadde Ssentebe wa LC 5, Deborah Kyazike Kinobe ne RDC, Joy Walusimbi baabadde baaloopedde minisita ng’abazadde mu Mityana bwe batafaayo kuweerera baana.\nKinobe yagambye nti abazadde abamu abaweerera abaana ate tebabawa byetaago bya ku masomero nga kye kimu ku bizing’amizza ebyenjigiriza.\nEBIZIMBE BYA BUWUMBI\nMinisita eyabadde awerekeddwaako munne omubeezi avunaanyizibwa ku ofiisi y’omumyuka wa Pulezidenti yatongozza ebizimbe ebibalirirwamu obuwumbi busatu.\nEbizimbe bino kuliko ebya kalina ebiriko ebibiina 12, awasomerwa amasomo ga Kompyuta n’awasomerwa amasomo ga ssaayansi. Minisita yagambye nti ebikozesebwa ebikyabula ku bizimbe bino mu April bigenda kuba biweerezeddwa e Mityana.\nYabasuubizza okwongera okunoonya ensimbi bongere okuddaabiriza ebizimbe ebirala ebiriwo ebikadde. Yasuubizza era okunoonya ensimbi mu Gavumenti ziyambe okutumbula amasomo g’ebyemikono, omuli obubazzi, okusiiga ebifaananyi n’obulimi.\nAte omumyuka wa pulezidenti, Edward Kiwanuka Sekandi yagguddewo ebizimbe by’essomero erya Kiggwa Secondary awamu n’ennyumba z’abasawo ku ddwaaliro lya Kitongo Health Centre III ebisangibwa mu ggombolola y’e Butayunja e\nMityana ku Lwokutaano ku mukolo disitulikiti kwe yajagulizza olunaku lw’Ameenunula g’eggwanga.\nSekandi, yasiimye abantu b’e Mityana, olw’okuwagira NRM n’abakakasa nga bw’ejja okugenda mu maaso n’okubaweereza. Yasuubizza nga bw’agenda okufuba okulaba ng’essomero lya Kiggwa SSS lifuna etterekero ly’ebitabo ne Labaratory.\nNAMASOMERO AMALALA AGAZIMBIDDWA\nAmasomero amalala agaazimbiddwa Gavumenti kuliko erya; St. Joseph Kakindu eriri mu ggombolola y’e Kakindu, Bujubi SSS, Kalangaalo SSS, Sekanyonyi SSS, Kiwawu SSS, St Kizito Banda, Naama SSS ne Namutamba SSS.\nAbaana mubakulize mu mpisa -Omusumba Kakooza\nBp. Ssebaggala ne Kakooza be bakulembeddemu ekkubo ly'omusaalaba e Mukono\nBp. Ssekamanya alangidde abakola obwamalaaya mu ddiini.